Sa čim ćemo na rusko tržište - 15.09.2015, Sputnik Srbija\nSa čim ćemo na rusko tržište\nTrgovinska saradnja sa Rusijom dovela je do jačanja izvozne politike Srbije i pored oscilacije kursa i pada vrednosti rublje. S obzirom da je 8 kompanija dobilo... 15.09.2015, Sputnik Srbija\nvesti, ekonomija, moskva, srbija, privredna komora srbije, siepa, međunarodni sajam hrane\n15:20 15.09.2015 (Osveženo: 16:19 05.10.2015)\n© Sputnik / Jovana VukotićŠtand Srbije na Međunarodnom sajmu hrane VrldFud u Moskvi\n© Sputnik / Jovana Vukotić\nTrgovinska saradnja sa Rusijom dovela je do jačanja izvozne politike Srbije i pored oscilacije kursa i pada vrednosti rublje. S obzirom da je 8 kompanija dobilo licence za izvoz proizvoda životinjskog porekla u ovoj godini, može se očekivati da će suma izvoza srpskih prehrambenih proizvoda u Rusiju do kraja godine dostići i do 400 miliona dolara.\nMeđunarodni sajam hrane otvoren je danas u Moskvi. Ova velika izložba prehrambenih proizvoda okuplja proizvođače iz celog sveta. Ovde će tokom naredna 4 dana biti izložen široki asortiman voća i povrća, mesa i ribe, hleba, peciva i poslastica, mleka i mlečnih proizvoda.\nSrbija na Sajmu turizma u Moskvi (foto)\n15 Septembar 2015, 09:47\nTakođe, ovo je mesto gde se predstavljaju i proizvođači konzervirane robe, zamrznutog voća i povrća, kao i napitaka. Smatra se da je ovo prvo mesto odakle roba „ulazi“ na rusko tržište, s obzirom da se na ovom sajmu sklapa veliki broj ugovora.\nOvo je deveti put da se srpske firme predstavljaju na sajmu hrane u Moskvi, a nastup naših firmi organizovale su Privredna komora Srbije i Agencija za strana ulaganja i promociju izvoza Republike Srbije (SIEPA). Na nacionalnom štandu predstavljeno je 10 kompanija.\n„Među srpskim izvoznicima je vladalo veliko interesovanje, ali pošto imamo ograničen prostor, nije moglo više izlagača da dođe. Očekujemo da će biti sklopljeni izvozni poslovi i da naše kompanije dobro prođu“, kaže za Sputnjik predstavnica SIEPA Katarina Momčilović Matić.\nPredstavljene su kompanije koje su uglavnom već izlagale svoju robu na ruskim sajmovima, mada ima i onih koji po prvi put izlažu. Predstavnica SIEPA dodaje da se već nekoliko godina zaredom srpski štand nalazi u paviljonu sa voćem i povrćem, pa je i struktura kompanija adekvatna. Jedina kompanija koja odskače je „Minipani“, koja se bavi proizvodnjom smrznutog testa.\n© Sputnik / Jovana VukotićDetalj sa srpskog štanda na Međunarodnom sajmu hrane VrldFud u Moskvi\nDetalj sa srpskog štanda na Međunarodnom sajmu hrane VrldFud u Moskvi\nDragan Miražić, koordinator prodaje ove firme kaže da se po peti put predstavljaju u Moskvi. Ipak, dodaje Miražić, po prvi put se susreću sa nezavidnom ekonomskom situacijom u Rusiji, odnosno čestim promenama kursa rublje koje jako utiču na poslovanje.\nSajam prehrambenih proizvoda U Moskvi se smatra i glavnim događajem jeseni, na kojem učestvuju ne samo proizvođači hrane, već i distributeri i predstavnici velikih trgovinskih lanaca.\nCilj Srpske firme ITN, koja proizvodi zamrznuto voće i povrće u Kosjeriću, prema rečima menadžera prodaje Anasatasije Akimove, jeste da proda što više gotovih proizvoda u malim pakovanjima, a pod trgovačkom markom ruskih lanaca.\n„Primećujemo da, kao posledica sankcija, proizvodnja jača. Rusija i dalje uvozi, ali je dobro to što proširuju svoje proizvodne kapacitete. Zato i na tom polju vidimo mogućnost za saradnju, da ponudimo naše voće i povrće, ali pod brendom ruskih kompanija“, zaključuje Akimova.\nFalsifikovane konzerve iz Srbije na ruskom tržištu\n8 Septembar 2015, 10:44\nIz iste „branše“ je i Dragan Kopčalić koji predstavlja firmu „Kulfud“.\n„Imamo stalne klijente u Rusiji. To su uglavnom veći lanci poput ’Iks 5‘ i ’Magnit‘. Potpuno je stabilna situacija što se tiče plaćanja, kao i što se tiče porudžbina. U svakom slučaju, rusko tržište je daleko zahtevnije u odnosu na ono što Srbija u ovom trenutku može da ponudi“, kaže on.\nKopčalić dodaje da im je želja da rade na kontroli kvaliteta sirovina kako bi i dalje mogli da budu značajni i pouzdani dobavljači njihovim partnerima.\n„Zato u ovom trenutku ulažemo u našu sirovinsku bazu — radimo novu sadnju šljive, višnje i jagode, sa novim tehnologijama, kako bismo mogli da odgovorimo zahtevima naših ruskih partnera“, naglašava Kopčalić.\nFirma „Agroprom“ iz Tavankuta se trudi da svake godine bude prisutna na sajmu. Bave se proizvodnjom i izvozom svežeg voće i povrća, uglavnom jabuka, a ruske partnere snabdevaju voćem sopstvene proizvodnje, ali i onim koje uzgajaju njihovi kooperanti. Jovana Večić, izvozni menadžer firme kaže da ponuda i tražnja na tržištu trenutno veoma variraju, ali se trude da što više rade sa ozbiljnim firmama koje imaju uglavnom fiksnu potražnju — koje tačno znaju koliko i kakve robe im je potrebno i po kojoj ceni.\n© Sputnik / Jovana VukotićZastave Srbije, Rusije i PKS na Međunarodnom sajmu hrane VrldFud u Moskvi\nZastave Srbije, Rusije i PKS na Međunarodnom sajmu hrane VrldFud u Moskvi\n„Kurs rublje varira i to jedino utiče na plaćanje. No, imamo dobru saradnju i ruski kupci su iskreni, pa najave da će isplata kasniti“, dodaje Večić.\nSavetnik za bilateralnu saradnju Privredne komore Srbije zadužen za Rusiju Dejan Delić kaže za Sputnjik da je izvoz prehrambenih proizovda za prvih 6 meseci ove godine zabeležio rast od 5 odsto, kao i da se do kraja godine očekuje ukupna suma izvoza od preko 300 miliona dolara.\n„Imajući u vidu da je 8 kompanija dobilo licence za izvoz proizvoda životinjskog porekla u ovoj godini, može se očekivati da izvoz prehrambenih proizvoda u Rusiju može da dostigne vrednost i do 400 miliona dolara“, kaže Delić.\nS obzirom na to da je RF treće izvozno tržište Srbije, ono za državu predstavlja prioritet. I pored oscilacije kursa i pada vrednosti rublje, trgovinska saradnja sa Rusijom je dovela do jačanja srpskog izvoza.\nMeđunarodni sajam hrane


OkO beogradskih ulica, inkluzivna radionica « Blog o socijalnom uključivanju\nOkO beogradskih ulica, inkluzivna radionica\nInkluzivna radionica je održana 9. septembra 2014. godine, kojoj su prisustvovali koordinator projekta, foto-radioničar, asistentkinja na projektu, volonteri projekta i polaznici. Radionicu je organizovao partner na projektu Udruženje studenata sa hendikepom u svojim prostorijama u Beogradu. Radionicu su vodili Ivana Adamović, Koordinatorka za inkluzivne omladinske politike USH i Milan Janković, Izvršni direktor USH. Radionica je trajala 4 školska časa i radioničari su nam objasnili šta je to hendikep, kako se ponašati u odnosu sa hendikepiranom osobom, koje su to asistivne, pomoćne tehnologije koje se koriste da bi poboljšale funkcionalne mogućnosti osoba sa hendikepom. Takođe smo učestvovali u simulaciji situacije gde smo mi polaznici glumili, tj stavljali se u poziciju osobe sa hendikepom. Takođe smo učestvovali u testu poznavanja teoretskih i praktičnih pristupa problema hendikepa kroz istoriju.\nOva radionica je bila vrlo korisna nama koji smo je pohađali, kako za samu realizaciju projekta OkO beogradskih ulica, tako i za naš svakodnevni život i susretanje sa osobama sa hendikepom.


Uručeni ključevi stana ocu tri poginula borca - Glas Srpske\nUručeni ključevi stana ocu tri poginula borca\nSrna 13.02.2020 11:16\nISTOČNO SARAJEVO - Srpski član Predsjedništva BiH Milorad Dodik uručio je danas u Istočnom Sarajevu ključeve stana ratnom-vojnom invalidu Marinku Bjelici, koji je u Odbrambeno-otadžbinskom ratu izgubio troje djece, dok mu je četvrto dijete invalidno lice.\nDodik je istakao da današnji događaj pokazuje odnos Republike Srpske prema porodicama poginulih boraca i ratnih vojnih invalida.\n“Zahvaljujem se na strpljenju porodici Marinka Bjelice, jer je dugo čekala na ovaj trenutak. Njihovo stambeno pitanje riješeno je udruženim naporom svih nas sa republičkog i opštinskog nivoa, načelnika opština Istočno Novo Sarajevo i Trnovo Ljubiše Ćosića i Dragomira Gagovića, kao i izvođača radova”, rekao je Dodik.\nSrpski član Predsjedništva BiH izrazio je zadovoljstvo što danas vidi radost porodice Bjelica uprkos svim tragedijama koje su ih pogodile.\n“Bjelica je danas osjetio odnos društva prema njegovom stradanju i da nije zaboravljen. Želim mu dug život i mnogo zdravlja u miru i sreći”, rekao je Dodik.\nMarinko Bjelica je zahvalio srpskom članu Predsjedništva BiH na pomoći, ističući da ovo nije prvi put da mu je pružio pomoć i podršku.\n“Do sada je mi je Milorad Dodik pomogao pet-šest, možda čak i deset puta. Za ovo danas dugujum mu zahvalnost od zemlje do neba, kako to ljudi kažu kod nas. Ovo mu nikada ne mogu zaboraviti. Republika Srpska nikad neće imati predsjednika kao što je Milorad Dodik, koji je uvijek pristupačan i spreman da pomogne i podrži sve nas koji mu se obratimo za pomoć”, naglasio je Bjelica.\nBjelica je rekao da srpski član Predsjedništva BiH nikada ne zaboravlja porodice poginulih poginulih srpskih boraca.\nNačelnici opština Istočno Novo Sarajevo i Trnovo Ljubiša Ćosić i Dragomir Gagović najavili su da će pomoći u potpunom opremanju stana Marinka Bjelice koji je u Odbrambeno-otadžbinskom ratu izgubio troje djece.\n“Ovo je veoma specifična situacija. Riječ je o ratnom-vojnom invalidu iz Trnova koji je izgubio troje djece i danas je u Istočnom Novo Sarajevu dobio stan od srpskog člana Predsjedništva. Opština Trnovo je u domenu svojih nadležnosti i mogućnosti pomagala, ali kruna svega je pomoć koju je pružio Dodik. Ovo što je uradio Milorad Dodik prevazilazi očekivanja svih nas”, rekao je Ćosić.\nOn je zahvalio i izvođaču radova firmi “Zidar-Republika Srpska” iz Istočnog Sarajeva, dodajući da Dodik već drugi put kupuje i poklanja stan od istog izvođača.\nĆosić je naveo da je ova firma oba put poklonila nekoliko kvadrata stambenog prostora.\nGagović je rekao da briga o ratnom-vojnom invalidu Marinku Bjelici, koji je u Odbrambeno-otadžbinskom ratu izgubio troje djece ne prestaje njegovim preseljenjem na područje opštine Istočno Novo Sarajevo.\n“Teško mi je pričati o ovoj porodici jer sam sudionik njihovog stradanja i sve vrijeme sam bio na prostoru Trnova. Marinko Bjelica je izgubio dva sina i kćerku, on sam je ratni-vojni invalid, ali ima i sina koji je teško invalidno lice”, rekao je Gagović.\nOn je najavio da će u narednih sedam dana biti opremljen stan kako bi porodica Bjelica mogla da useli i izrazio veliku zahvalnost Dodiku za sve što je učinio za njih.


zoi Archives - Jelen Music Show\nJelen Music Show zoi\n„Kompromisom“ počinjemo i 2022.\n“Kompromis” za kraj 2021.godine, ali i za početak 2022. Jelen Music Show “Top 10” lista nikada nije bila atraktivnija, a prvi “Vrući tron” za 2022. godinu osvaja regionalna mlada muzička zvijezda Zoi. Njen singl “Kompromis” osvojio je najveći broj ... Pročitaj više »\nSara Šekularac, poznatija kao Zoi, objavila je svoj novi singl pod nazivom „Kompromis“. Sve popularnija mlada muzička zvijezda ponovo je oduševila fanove artističkim pristupom u kreiranju novog video spota. Nakon singla „Imam sve“, Zoi je ostala vjerna svom stilu i ... Pročitaj više »\nSara Šekularac, poznatija pod umjetničkim imenom Zoi, dolazi iz Beograda. Počinje da se ozbiljnije bavi muzikom 2019. godine kada izdaje svoj prvi singl “Eto”, za koji je sama napisala tekst. Muzikom je počela da se bavi još u tinejdžerskim danima, kada je ... Pročitaj više »\n“Kompromis” novi hit Zoi


U Sarajevu otvoren sajam zapošljavanja JobFAIR '19 - Hronika.ba\nU Sarajevu otvoren sajam zapošljavanja JobFAIR ‘19\nJobFAIR je idealna prilika da u opuštenoj atmosferi saznate šta svaka kompanija zahtjeva od uposlenika, ali i šta nudi.\nSajam zapošljavanja za studente i diplomce tehničko-tehnoloških fakulteta i ekonomije “JobFAIR ‘19 – Iskoristi svoju šansu!”, organizovan od strane članova udruženja EESTEC, zvanično je otvoren danas, 4. novembra, u Kampusu Univerziteta u Sarajevu. Jedanaesti po redu, Sajam će trajati dva dana u periodu od 9:00 do 17:00 sati.\nNa JobFAIR-u će svi njegovi posjetioci imati priliku da kroz neformalan razgovor s predstavnicima brojnih kompanija i vrsnim stručnjacima saznaju mnogo informacija o tržištu rada, uslovima rada u kompanijama, kao i ličnim te profesionalnim kompetencijama koje su potrebne za rad u određenoj struci. Pored direktnog razgovora, Sajam omogućava i učešće u brojim popratnim aktivnostima koje spremaju sve studente i diplomce za jedan korak dalje, a to je posao.\nPrethodni članakNjemačkoj treba 400.000 migranata godišnje!\nNaredni članakVozač autobusa na relaciji Fojnica – Sarajevo uhapšen sa više od tri promila alkohola u krvi


Rusija: Uhapšen stručnjak za hipersonično oružje po optužbi za izdaju — Radio Velkaton : Radio Velkaton\n13. Avgusta. 2021. Svijet\nRuske vlasti privele su šefa instituta koji istražuje hipersonični letove pod optužbom za veleizdaju. Okružni sud u Lefortovu u Moskvi saopštio je da će se sastati da bi odredio uslove pritvora Aleksandru Kuranovu.\nKuranov, šef Centra za istraživanje hipersoničnih sistema sa sjedištem u Sankt Peterburgu, osumnjičen je za prosljeđivanje povjerljivih materijala strancu o istraživanju hipersonične tehnologije, prenosi redakcija Radija Slobodna Evropa na engleskom.\nNa veb stranici istraživačkog centra je navedeno da je 73-godišnji naučnik nadgledao rad na konceptu novog hipersoničnog svemirskog vozila nazvanog Ajaks.\nRusija, čije su se veze sa Zapadom dramatično pogoršale proteklih godina, razvijala je niz oružja mnogo brža od brzine zvuka za koju je predsjednik Vladimir Putin rekao da nemaju takmaca u svijetu.\nOdređeni broj ruskih naučnika, vojnika i zvaničnika optužen je za izdaju posljednjih godina zbog navodnog prosljeđivanja osjetljivog materijala stranim zemljama. Kritičari Kremlja kažu da su optužbe često neosnovane i da se ne mogu ispitati jer su povjerljive.


Kredit Crnogorske plovidbe uvećao budžet za 9,2 odsto – Bankar.me\nZa ovaj program predviđeno je 7,4 miliona eura, što je za 68 odsto više u odnosu na ovogodišnja izdvajanja za pomorstvo i civilno vazduhoplovstvo, koja su iznosila 4,4 miliona eura.\nNajveći dio u ovoj potrošačkoj jedinici treba da bude potrošen za transfere institucijama, pojedincima, nevladinom i javnom sektoru. Ovi transferi planirani su u iznosu od 6,37 miliona eura, što je za 127,7 posto više u odnosu na ovogodišnja izdvajanja za te namjene, koja su iznosila 2,8 miliona eura.\nU Prijedlogu zakona o budžetu navodi se da se transferi odnose na izdatak ,,Ostali transferi institucijama” i to za plaćanje rate u iznosu od 2,6 miliona eura kotorske kompanije Crnogorska plovidba, kineskoj Eksim banci, kao i za potrebe ostalih javnih preduzeća.\n“Ovo iz razloga što, na osnovu finansijskih mogućnosti ove kompanije, utvrđenih prema stanju sopstvenih sredstava i sadašnjim projekcijama stanja vozarina na tržištu ona nije u mogućnosti da izmiri obaveze po osnovu kredita prema Eksim banci”, kaže se u Predlogu zakona o budžetu i podsjeća se da je Vlada dala garancije prilikom zaključenja ugovora o kreditu za izgradnju dva nova broda sa Eksim bankom.\nZa program državnih puteva predviđeno je 606,6 hiljada eura, a za drumski saobraćaj 66,6 hiljada eura. Predloženo je da budžet Direkcije za željeznice iznosi 15,5 miliona eura, a Lučke uprave 283 hiljade eura.\nKapitalni budžet za narednu godinu predložen je na 287,67 miliona eura, od čega 210 miliona za auto-put. Za projekte koji se finansiraju preko Direkcije za saobraćaj predloženo je 35,2 i Direkcije javnih radova 42,5 miliona eura.\nPOJMOVIAD Crnogorska plovidba Barska plovidba poslovanje Crnogorska plovidba\nPrevious Najvrjednije FinTech kompanije (infografika)\nSljedeći Privreda eurozone ide ka najboljem tromjesečju od 2011.


Jay–Z postao prvi reper MILIJARDER - Muški magazin - trendovi, fitness, lifestyle, saveti, devojke... `\nPopularni sat „Forbes“ objavio je nedavno informaciju da je popularni reper i biznismen Jay-Z zvanično postao reper sa najviše para, jer trenutno ima preko milijardu dolara. Jay je 90-ih počeo da se bavi muzikom i još je tada osnovao kompaniju „Roc-A-Fella Records“ u kojoj je snimao svoje, ali i tuđe hitove.\nKasnije, Jay-Z je upao i u druge poslovne vode i postao pravi biznismen, a danas nakon skoro 30 godina svoje uspešne karijere, može se pohvaliti da je postao milijarder.\nMeđutim, poznati reper nije samo tu pronašao uspeh. On je već dugo godina u braku sa popularnom pevačicom, Bijonse koja se nedavno našla na 51. mestu najbogatijih žena Amerike, i koja ima vrednost od 400 miliona.\nTo znači da ovaj muzički par zajedno raspolaže sa ciframa većim od 1.4 milijardi što ih čini jednim od najbogatijih parova na svetu.\nPROČITAJTE SLEDEĆI TEKST: Glumci i glumice sa najvećim platama u 2019. godini\n27. novembar 2020. Lifestyle - Biz\n20. novembar 2020. Lifestyle - Biz\n19. novembar 2020. Lifestyle - Biz


MOTOR blog » Ford Fiesta sa visokim ocenama za sigurnost Ford Fiesta sa visokim ocenama za sigurnost – MOTOR blog\nFord Fiesta je sada prvi automobil u svom segmentu koji je postigao najbolje ocene u testiranju na sudare na svakom od najvećih svetskih automobilskih tržišta koja aprovode testove za sigurnost – Evropa, SAD i Kina.\nFordovi inžinjeri za sigurnost iz celog sveta udružili su snage kako bi Fiesta zadovoljila najzahtevnije i najstrožije kriterijume zaštite u bilo kojoj regiji na svetu. Koristeći stručno znanje o malim automobilima iz Fordovih evropskih tehničkih centara u Koelnu u Nemačkoj i Duntonu u UK-u, sproveden je čitav niz virtuelnih, stvarnih i simuliranih testova na hidrauličnim saonkama kako bi se dostigao najviši mogući nivo sigurnosti.\nTestiranja u Evropi, SAD-u, Kini i Australiji i Novom Zelandu stavljaju Ford Fiestu na vrh spiska u testiranjima na sudar. Fiestinih maksimalnih pet zvezdica za sigurnost koje je zadnje osvojila, dodeljuje Kinestki Centar za Automobilsku Tehnologiju i Istraživanja – China Automotive Tehnology and Research Center – koji deluje u okviru Programa Ocenjivanja Novih Automobila u Kini – China New Car Assessment Program ili C-NCAP. To je nastavak na maksimalnih pet zvezdica osvojenih u Evropi i Australiji i Novom Zelandu.\nNova Ford Fiesta je takođe i jedini automobil u svojem segmentu koji je postigao najviše ocene za sigurnost – Top Safety Pick – koje dodeljuje Osiguravajući Institut za Sigurnost na Autoputecima – the Insurance Institute for Highway Safety – prema novim standardima testiranja te nastavlja dobijati priznanja na najvećim globalnim tržištima za sigurnost i visoke ocene u nezavisnim testiranjima sigurnosti koje sprovodi treća strana.\nIspod Fiestinog lepog izgleda je struktura izvedena iz čelika visoke čvrstoće koja čuva kvalitet i povećava sigurnost putnika. Više od 55 posto Fiestine karoserije napravljeno je od čelika vrlo visoke čvrstoće te ekstenzivnom upotrebom laganog boron čelika visoke čvrstoće koji štiti kritične sigurnosne zone putnika.\nFord Fiesta sa visokim ocenama za sigurnost was last modified: March 16th, 2011 by Goran Aničić\nFiat Automobili Srbija na sajmu u Beogradu


Vučić u Vašingtonu: Rusko pitanje u prvom planu – BiGportal.ba\n– Određeni pozitivni tonovi u vezi sa budućom saradnjom preovladavaće tokom susreta Vučića sa potpredsednikom SAD Majkom Pensom – ocenjuje za Radio Slobodna Evropa Aleksandra Joksimović, predsednica Centra za spoljnu politiku.\n– Iskreno, sve me više brinu izbori koje Beograd pravi kad je reč o vojnim i bezbednosnim pitanjima. Zato sam i napisao amandman – rekao je Endžel.\nAleksandra Joksimović ukazuje da je odnos SAD i Rusije dominantna tema u američkom političkom životu, kao i da u tamošnjem društvu vlada nepoverenje kada su ti odnosi u pitanju.\n– Dakle, u trenutku kada takva vrsta nepoverenja raste, posmatraju se vrlo pomno svi odnosi različitih partnera sa Rusijom, pa tako i sve ono što se dešava u regionu Zapadnog Balkana – -ukazuje Joksimović.\nSrbija, podseća ona , u vojnom smislu ima daleko razvijeniji odnos sa NATO nego sa Rusijom. Ipak – “imajući u vidu upravo stepen nepoverenja, veoma važno je da se ne načini nikakav korak koji bi našim partnerima pomerio taj diskurs Srbije o neutralnosti u vojnom smislu”.\n– Očekujem i da ovo bude jedna od tema, dakle koliko su snažni uticaji drugih aktera u regionu. Podsetiću da je tokom svog nedavnog boravka u Srbiji senator(Džon Mekejn rekao da je zahvalan Vučiću na tome što odoleva pritiscima Rusije – rekla je Joksimović za RSE.


Crnogorski Telekom - Obrazovanje i kultura\nNalazite se: O Kompaniji Društvena odgovornost Doprinos zajednici Obrazovanje i kultura\nCrnogorski Telekom je od 23.oktobra 2006. godine omogućio besplatno korišćenje ADSL interneta svim osnovnim i srednjim školama, kao i predškolskim ustanovama u Crnoj Gori. Time je kompanija dala doprinos unapređenju informatičke pismenosti crnogorske školske populacije.\nU saradnji sa Vladom Crne Gore, u toku 2008. godine, pokrenut je projekat pod nazivom „Internet je igra koja se igra cijelog života“, sa ciljem povećanja kompjuterske pismenosti, poboljšanja poznavanja i korišćenja interneta i promovisanja informacione kulture u crnogorskom društvu.\nU periodu od 2007. do 2011. godine, Telekom je bio generalni sponzor manifestacije T-Mobile Open days, čiji je cilj bio da se srednjoškolci iz svih krajeva Crne Gore bliže upoznaju sa nastavnim programima, uslovima upisa i trajanjem studija na crnogorskim fakultetima.\nTakođe, kompanija već dugi niz godina sarađuje sa crnogorskim univerzitetima, i zahvaljući toj saradnji omogućeno je studentima da pohađaju praksu u Telekomu i da vide po kom principu funkcioniše jedna moderna telekomunikaciona kompanija i kako se znanja koja su stekli u toku studiranja mogu primijeniti u praksi. Ova saradnja između Elektro-tehničkog, Prirodno-matematičkog, Fakulteta za Informacione tehnologije i naše kompanije je bitna, kao prilika da se na vrijeme otkriju izuzetni potencijali mladih ljudi, da bi se i ubuduće nastavilo sa njihovim angažovanjem i eventualnim zapošljavanjem.\nU periodu od 2006. do 2016. godine podržali smo brojne kulturne događaje širom zemlje.\nPrethodnih godina Telekom je bio generalni sponzor : Festivala Internacionalnog Alternativnog Teatra, Međunarodnog festivala dokumentarnog filma Telekom Underhill fest-a, Međunarodnog festivala mode u Kotoru, Internacionalni festival lutkarstva u Podgorici, Ex YU Festa, Internacionalnog TV festivala u Baru i Gradskog pozorišta u Podgorici.


Kolinda se izvinila zbog čokoladica iz Srbije - ebart\nKolinda se izvinila zbog čokoladica iz Srbije\n08. Decembar 2016. godine\nOna je navela da je i sama bila "neprijatno iznenađena".\n''Izvinićemo se roditeljima, zamenićemo čokoladice hrvatskim proizvodima'', rekla je upitana da prokomentariše jučerašnji slučaj iz Dubrovnika kad je deci podelila pakete u kojima su bile čokoladice proizvedene u Srbiji, prenela je regionalna televizija N1.\nKako su preneli mediji, Grabar Kitarovićeva je tokom obeležavanja godišnjice sukoba sa JNA u Dubrovniku deci u jednom vrtiću delila svoju fotografiju i čokoladice proizvedene u Srbiji, što je izazvalo negodovanje nekih roditelja.\nOna je danas rekla da nije lično proveravala sadržaj paketa koji su podeljeni deci.\n"Veoma sam razočarana jer lično zastupam i podržavam kampanju 'kupujmo hrvatsko'. U tom paketu su se našli proizvodi koji nisu bili hrvatske proizvodnje, a koji se nalaze na hrvatskom tržištu. Hrvatska predsednica mora podsticati hrvatske proizvode i to se više neće dogoditi", rekla je i dodala da je utvrđeno da je jedna od hrvatskih kompanija iz Vukovara pakovala te pakete.\nTadić pozvao sve opozicione lidere na sastanak o novoj strat...\n16. Septembar 2020. godine\nRazmatraju se nove mere: Koji je razlog povećanog broja zara...\n14. Septembar 2020. godine\nU trenutno najrizičnijoj zemlji nalazi se 75.000 Srba; Krizn...\n11. Septembar 2020. godine


SAD u finansijskoj blokadi! - SandzakHaber.Net , Sandžačke Internet Novine !\nNaslovna Vijesti SVET SAD u finansijskoj blokadi!\nSAD u finansijskoj blokadi!\nOd HaberNews - 1. Oktobra 2013. 0 65 Podeli na Fejsbuku\ntweet Višečasovna politička drama odigrala se sinoć u Senatu i Kongresu SAD, koji su naizmenično usvajali predloge budžeta, koji su se razlikovali u samo jednoj tački – prihvatanju finansiranja zakona o zdravstvenom osiguranju, takozvanom Obamaker, ali na kraju nisu uspeli da dođu do zajedničkog rešenja, javlja Tanjug. Time je na snagu stupio prestanak finansiranja aktivnosti federalne vlade, čime će biti pogođen veliki broj građana, pošto se procenjuje da će na prinudne odmore biti upućeno više od 825 hiljada od dva miliona budžetskih korisnika. Blokada vlade će uticati na niz državnih aktivnosti, od rada sudova, do finansiranja vojske, policije i svih federalnih institucija. Tokom dramatičnog ponedeljka u Vašingtonu, prvo je Senat, u kome većinu imaju demokrate, tokom dana usvojio budžetski predlog koji predviđa finansiranje Obamakera, vrativši tako budžetski zakon na odlučivanje u Kongres.\nKongres je, nakon višečasovnih konsultacija vođa republikanaca, počeo glasanje sinoć oko osam časova i nakon polusatne debate izglasao novi predlog budžeta, koji odlaže finansiranje Obamakera za narednih godinu dana. Za takav predlog je glasalo 228 kongresmena, dok je 201 bio protiv. Među onima koji su glasali za bilo je i devet demokrata, dok je 12 republikanaca glasalo protiv ovog predloga. Pre samog glasanja, odigrala se mala partijska drama među republikancima, pošto su senatori takozvane umerene struje,\nkoju predvodi Džon Bejner i Džon Mekejn, pokušali da izdejstvuju da većina njihovih kolega ipak glasa za neku vrstu kompromisnog predloga, kojim bi bilo izbegnut prestanak finansiranja aktivnosti federalne vlade. Međutim, krilo koje predvodi kongresmen Ted Kruz iz Teksasa, a blisko je konzervativnom Pokretu čajanka, ni na koji način nije želelo da dođe do dogovora sa demokratama, ako ne odustanu od finansiranja zakona o zdravstvenoj zaštiti.\nKongresmeni koje predvodi Kruz, izjavili su nakon glasanja da nazad u Senat šalju modifikovani predlog budžeta, koji sada ne ukida u potpunosti finansiranje Obamakera, već ga odlaže na godinu dana. Pošto je vreme do ponoći isticalo, Senat se odmah sastao i već u pola deset, nakon brzog glasanja odbio predlog republikanskog Kongresa sa 54 glasova za i 46 protiv, vrativši tako svoju verziju predloga na novo odlučivanje u Kongres.\nIstovremeno sa glasanjem, odvijalo se i političko lobiranje, pošto je predsednik SAD Barak Obama telefonom pozvao vođe republikanaca i demokrata u Kongresu i Senatu, apelujući na njih da izglasaju budžet kojim bi bila odobrena sredstva za već usvojeni zakon o zdravstvenom osiguranju. Oko 23 časa uveče, SiEnEn je preneo da vođe republikanaca nude pregovore demokratama oko usvajanja budžeta, ali je ubrzo nakon toga prvi čovek Demokratske partije u Senatu Hari Rid za govornicom odbio taj predlog. Nakon neuspeha potencijalnih pregovora, Konges više nije glasao. U međuvremenu, predsednik SAD Barak Obama potpisao je zakon kojim se osigurava da će pripadnici vojske SAD i Obalske straže dobijati plate tokom finansijske blokade vlade. Obama je rekao da će američka vojska ostati u “normalnom statusu funkcionisanja” posle neusvajanja budžeta u Kongresu, ali je upozorio civile koji su zaposleni u ministarstvu odbrane, da će možda morati na prinudne odmore. – Znam da bi naredni dani mogli da donesu veću neizvesnost, uključujući moguće prinudne odmore. Vi i vaše porodice zaslužujete više od nefunkcionisanja koje smo videli u Kongresu – rekao je Obama u televizijskom obraćanju na Televiziji američkih oružanih snaga pošto je stupila na snagu finansijska blokada vlade u Vašingtonu. Obama je podsetio da kada se govori o prinudnim odmorima, da “zna da oni dolaze u trenutku kada su već mnogi (u ministarstvu) to prošli proteklog leta”. Američki predsednik je obećao da će učiniti sve da Kongres deblokira ponovo vladu u Vašingtonu “što pre to bude moguće”, prenela je agencija Rojters. Nakon stupanja na snagu ukidanja finansiranja vlade, dve strane mogu da nastave pregovore i prekinu blokadu u trenutku kada dođe do dogovora o budžetu i finansiranja Obamakera. Blokada vlade će koštati 300 miliona dolara dnevno Delimična finansijska blokada američke vlade će koštati SAD najmanje 300 miliona dolara dnevno u izgubljenom bruto društvenom proizvodu (BDP), procene su istraživačke kompanije IHS. Iako je to možda samo delić ekonomije vredne 15.700 milijardi dolara, negativne posledice finansijske blokade vlade će, ukoliko potraje, verovatno rasti, budući da podriva poverenje i potrošnju preduzeća i potrošača, javlja njujorška agencija Blumberg. IHS procenjuje da bi, u slučaju jednonedeljne blokade vlade, njegova prognoza privrednog rasta SAD od 2,2 odsto za poslednji kvartal bila smanjena za 0,2 procentna poena, a da bi tronedeljna blokada vlade, poput one iz 1995-1996. godine, umanjila američki BDP za između 0,9 i 1,4 procentna poena. – Vladina potrošnja pogađa svaki aspekt ekonomije, a zastoj u potrošnji, više nego direktni gubitak prihoda, rizikuje da ugrozi poverenje investitora i poslovnih ljudi, na način koji može ozbiljno da našteti privrednom rastu – izjavio je glavni strateg kompanije “Dženi montgomeri Skot” iz Filadelfije, Gaj Leba. Zabrinutost da bi finansijska blokada vlade mogla ugroziti privredni rast uzrokovala je juče oštar pad akcija, pri čemu je indeks S&P 500 pao za 0,6 odsto na 1.681,55 poena na zatvaranju berze u Njujorku. izvor: trojka.rs\ntweet Prethodni tekstNajbogatiji čovek na svetu otkriva 7 navika koje garantuju uspeh u posluSledeći tekstBogdanović,Samir Agović nosioc lista DPS-a za lokalne izbore u Petnjici HaberNews\tPOVEZANE OBJAVEVIŠE OD AUTORA


Aleksej Puškov uznemirio Merkelovu: "Ne tražite zaštitu SAD, oni više nemaju tu moć" ... | WebTribune\nHome SPEKTAR Aleksej Puškov uznemirio Merkelovu: “Ne tražite zaštitu SAD, oni više nemaju tu moć” …\nParlamentarni poslanik Aleksej Puškov prokomentarisao je izjavu nemačke kancelarke Angele Merkel u vezi sa američkim gubitkom vodeće pozicije u svetu.\nOn je objasnio upozorenje Merkelove Sjedinjenim Državama i istakao oprezan način postavljanja ovog pitanja, koji stvara utisak da kancelarka “ne vidi da Sjedinjene Države više nisu u mogućnosti da igraju ulogu svetskog lidera.”\n„Sve imperije gubile su svoju hegemoniju kada su njihove ambicije i zahtevi premašivali njihove mogućnosti i potencijale“, rekao je Puškov, ističući da je ovu izjavu formulisao profesor Harvarda Pol Kenedi, koji je „opisao ovaj fenomen pre više od 40 godina“: „ Nazvao ga je „over-extension“, što se može prevesti kao “prekomerno širenje” ili “prekomerno opterećenje snage carstva”.\nU tom kontekstu, ruski političar je primetio da je u ovom trenutku moguće posmatrati kako se SAD sada „upravo suočavaju sa ovom pojavom“.\nU prilog svojim rečima, Puškov je napomenuo da je trenutna politika “američkog egoizma”, koju predsednik Donald Tramp demonstrira na međunarodnoj sceni, u velikoj meri posledica “nemogućnosti SAD-a da sprovede svoju nekadašnju hiperaktivnu spoljnu politiku, jer to zahteva ogromna sredstva i resurse”.


Za pet godina EPS neće morati da uvozi struju - Bizlife.rs\nKisić Tepavčević PRIZNALA: Koncentrisanje na ŽARIŠTA nije se dobro pokazalo\nZa pet godina EPS neće morati da uvozi struju\n19:49 Obrenovac, 20.02.2018.\nKapitalnim remontom bloka A4 u Temoelektrani “Nikola Tesla”, koji treba da počne u martu i koštaće 53,5 miliona evra, biće povećana snaga bloka na 332 megavata, produžen njegov radni vek, unapređena energetska efikasnost i bolje zaštićena životna sredina.\nKako je saopštila Elektroprivreda Srbije (EPS), to je jedna od najznačajnijih investicija ove godine.\n“Želimo da ova termoelektrana, koja proizvodi više od polovine struje u Srbiji, bude jedna od najmodernijih ne samo u regionu nego i u Evropi”, rekao je vršilac dužnosti direktora EPS-a Milorad Grčić.\nPrema rečima Grčića, “cilj je da se EPS značajno unapredi kako bi u potpunosti obezbedio energetsku nezavisnost Srbije tako da, za najviše pet godina, neće biti potrebe za uvozom ni jednog jedinog kilovat-sata električne energije, čak ni u zimskom periodu kada je potrošnja značajno veća, a proizvodnja otežana”.\nOn je dodao da je od početka godine EPS zaradio 13,5 miliona evra od izvoza električne energije.\n“Plan je da remont traje nešto manje od pet meseci i da se dobije potpuno obnovljen termoblok za stabilno snabdevanje u narednim decenijama”, rekao je rukovodilac projektom revitalizacije bloka A4 u TENT A Glišo Klasnić.\n“U ovom značajnom projektu učestvovaće više od 40 renomiranih domaćih i stranih firmi”, navodi se u saopštenju EPS. Završetkom radova na bloku A4 biće zaokružena faza revitalizacija 300 megavatnih blokova na lokaciji TENT A.\neps struja nikola tesla termoelektrana remont


Šta je grupa poljskih štetočina u odnosu na multimilionske krađe iz kancelarije\nŽivot je lep kad pada noćna tama\nI ova godina je za srpsku policiju počela hvatanjem trećerazrednih lopova. O fenomenu teške obnevidelosti državnih organa i demokratskoj destrukciji piše Tabloidov urednik Josip Bogić, penzionisani pukovnik i rukovodilac Uprave za borbu protiv organizovanog kriminala i stalni konsultant OEBS-a\nPrvih januarskih dana 2010. godine, većina medija je objavila saopštenje MUP-a u kome piše da se nastavlja "beskompromisna" borba protiv svih vidova kriminala, te da je uhapšena naftna mafija. Pripadnici osmočlane grupe koja je radila pod firmom "Life is fine" (Život je lep, prim. red.) osumnjičena da je oštetila NIS za oko 300.000 evra, te za još 23 pojedinačne krađe od početka jula pa do septembra prošle godine.\nU saopštenju MUP-a Srbije pisalo je da policija nastavlja rad na rasvetljavanju krađa sirove nafte u prethodnom periodu i nezakonitosti u poslovanju navedenih preduzeća i lica. Povodom hapšenja osumnjičenih, i ministar policije Ivica Dačić rekao je da su krađe sirove nafte direktno iz naftovoda "neuobičajene za naše područje" odnosno da su karakteristične za afričke zemlje.\nSpecijalni tužilac Miljko Radisavljević potvrdio je da je na meti osumnjičenih bila lokacija u blizini Žablja. U navedenom periodu bilo je više desetina organizovanih tura preuzimanja nafte. Na meti članova grupe bio je naftovod kod sabirnog centra Babatovo, nadomak Elemira, koji po vezuje rafineriju NIS u Novom Sadu. Tužilaštvo je u saradnji sa policijom efikasno prekinulo dalje nezakonito uzimanje nafte i ubrzo uhapsilo sve osumnjičene, izjavio je tih dana specijalni tužilac.\nO kakvoj je saradnji reč? Policija i tužilaštvo nisu organi koji sarađuju. Zna se po zakonu ko rukovodi pretkrivičnim postupkom i ko prema kome ima naredbodavnu ulogu. Policija ne sarađuje sa Specijalnim tužilaštvom za organizovani kriminal. Ono rukovodi pretkrivičnim postupkom i ima naredbodavnu funkciju u odnosu na policiju, a ne ravnopravnu.\nAli, od silnih spektakularnih akcija u potrazi za kradljivcima kokošaka, neko je zaboravio na pljačku NIS-a od nekoliko milijardi dinara iskazanih u završnim računima. Ostao je specijalni tužilac Radisavljević, (ali i Slobodan Radovanović!) dužan da odgovori šta je bilo sa tim milijardama. Ko je napravio "bušotinu" u budžetu NIS-a, koja iznosi po današnjem kursu oko 80 miliona evra! O kakvoj se ovde "bušotini" radi teško je i zamisliti. Šta je 300.000 naspram 80 miliona eura? Da li je u tim radnjama bilo krivičnih dela i gde je uostalom taj novac odnosno manjak završio?\nOd jurnjave za kokošarima, neko nije stigao da istraži slučaj sirijske nafte u kome je bivši ministar policije "najurio" neke operativce SUP-a Beograd u penziju, a neke po raznim OUP-ima. I tu su milionski iznosi napravili i te kakvu "bušotinu" u budžetu Republike Srbije a nečiji privatni džepovi i bisage su poprilično popunjeni.\nIsto tako, štetu koju je ova grupa napravila državi nije ni blizu iznosa koji su članovi RIK-a primili u vidu apanaže (jer su sami sebi određivali iznose naknada), a da ironija bude veća, srećni dobitnici, članovi RIK-a po Zakonu o porezu na dohodak građana oslobođeni su poreza. S obzirom na to da zakon nije prekršen, jer su sami članovi RIK-a odlučivali o visini svojih naknada, nema ni zakonske obaveze da se novac vrati. U pitanju je ukupno 77,2 miliona dinara isplaćenih za 36 članova RIK-a ili kada bi se po sadašnjem kursu to izračunalo iznos bi bio oko 800.000 evra! Ko će ovu "bušotinu" u budžetu da popuni? Niko osim prozvane ministarke pravde ovaj novac nije vratio.\nTokom 2008. godine, iz kase Republičke izborne komisije skupštinskim kuririma, sekretaricama, majstorima, vozačima, mahom sa srednjom školom, isplaćeno je 105.385.443. dinara ili neverovatnih 1.300.000 evra! Skupštinske sekretarice, kuriri, majstori, vozači i ostali zaposleni u parlamentu u 2008. godini primili su 105,4 miliona dinara iz budžeta (1,3 miliona evra po tadašnjem kursu) na ime naknada za rad u Republičkoj izbornoj ko misiji! Ovim saradnicima Skupštine, od kojih su mnogi bili maltene srednjoškolci, isplaćeno je čak 28 miliona dinara više nego stalnim članovima RIK-a, koji su na blagajni parlamenta podigli 77.235.912 dinara!\nDa nije u pitanju iskrena borba protiv kriminala govori i činjenica da su u Republici Srbiji među najučestalijim krivičnim delima, krivična dela prevare za koja, verovali ili ne, zakonodavac nije predvideo oduzimanje imovinske koristi stečene krivičnim delima. Prevaranti i dalje mogu nesmetano da rade jer po praksi sudova, u najgorem slučaju mogu dobiti kaznu ispod minimuma, uslov i tome slično, a imovina i korist do koje su na prevaran način došli ostaje u njihovom posedu.\nNajnoviji slučaj u Novom Sadu najbolje ilustruje svu nelogičnost zakonodavca kada su u pitanju prevare. Izvesni Dragan L. star 54 godine je jedan stan prodavao petorici, a drugi stan šestorici kupaca od kojih je uzeo novac. Trenutno se nalazi u bekstvu. Epilog priče bi mogao biti takav da bude osuđen blagom kaznom, a što je najgore po prevarene, novac im neće biti vraćen niti će od prevaranta biti oduzet jer se za krivična dela prevare ne oduzima nezakonito stečena imovina. Sad prevarenima sledi parničenje da dokažu gde je ovaj "biznismen" sklonio pare, kako bi im one bile vraćene.\nUčestale su i prepirke Agencije za borbu protiv korupcije i Državne revizorske institucije oko toga da li u radnjama pojedinaca iz aktuelne vlasti prilikom kontrole trošenja budžetskih sredstava ima eventualne krivične odgovornosti. Koliko svi ti ljudi ne znaju svoj posao govore i njihove izjave da tu nema krivične odgovornosti. Da li postoji ili ne krivična odgovornost, isključivo je pravo i obaveza nezavisnog i doduše nesamostalnog organa koji se zove Tužilaštvo.\nRanije kritikovan paradoks prema kome je u Srbiji najvažnija stvar (specijalni tužilac za visokotehnološki kriminal se birao na period od četiri godine, a za organizovani na dve!) otvorio je u međuvremenu još jedno pitanje. Naime, inovatori su ukinuli Specijalno tužilaštvo za visokotehnološki kriminal, a Specijalno tužilaštvo za organizovani kriminal dobilo je i nadležnost za koruptivna krivična dela.\nNaravno da ne treba praviti specijalne organe poput tužilaštava i sudova. Specijalizovane u okviru sistema da, ali ne i specijalne. To je sasvim nešto drugo. Kao što u mnogim oblastima ne postoje univerzalni poznavaoci svega (osim pojedinih ministara opšte prakse), tako i u sudovima i tužilaštvima ne postoje ljudi koji mogu da gone sve vrste kriminalaca, a sudije da sude za sve vrste kriminala.\nAli kao što se u mnogim oblastima, u cilju promena, najpre osnivaju određeni organi i institucije, a posle ih gase, nije čudno ovakvo ponašanje u pravosuđu. Jer ako se uzme u obzir kompletna demokratska opcija od petooktobarskih promena, logično je sve ovo što nam se dešava. Većinu nazovidemokratskih partija činili su (a i danas čine) ljudi koji su razarali i razaraju nešto što je neko gradio decenijama. Da li je to što rastaču bilo dobro ili nije ostaje da istorija da svoj sud. Ideologija tih "demokrata" je destrukcija. Kako, pored svega što su uradili, očekivati od destruktivaca da nešto grade, da izgrađuju neki novi - ne demokratski nego bilo kakav sistem?


Objavljen “Izvještaj o pravnom položaju transrodnih osoba u BiH” – Sarajevski Otvoreni Centar\nObjavljen “Izvještaj o pravnom položaju transrodnih osoba u BiH”\nU ediciji Ljudska prava Sarajevskog otvorenog centra objavljena je publikacija „Izvještaj o pravnom položaju transrodnih osoba u BiH“ uz podršku Ambasade Kraljevine Nizozemske. Autorica ovog izvještaja je Vladana Vasić.\nPoložaj transrodnih osoba u BiH karakteriše kako nedostatak pravne regulacije, tako i nepostojanje društvene svijesti o postojanju ovih osoba, te njihovim specifičnim zakonskim i medicinskim potrebama. Transrodne osobe u BiH jesu, kako unutar bosanskohercegovačkog društva uopšte, tako i unutar same LGBT populacije, jedna od najnevidljivijih i najugroženijih manjinskih grupa.\nOvakav status transrodnih osoba povezan je sa društvenom percepcijom njihovog izražavanja vlastitog rodnog identiteta i identificiranja koje uglavnom odudara od tradicionalne binarne podjele na muško i žensko. Transrodne osobe se svakodnevno suočavaju sa stereotipima, nasiljem, predrasudama, neprihvatanjem, diskriminacijom, stigmatizacijom, društvenom izolacijom i drugim oblicima kršenja njihovih ljudskih prava.\nNa zaštiti prava transrodnih osoba BiH je napravila pozitivan pomak zabranom diskriminacije na osnovu rodnog identiteta, donošenjem zakona o zabrani diskriminacije i omogućavanjem transeksualnim osobama koje su promijenile spol da tu promjenu upišu u matične knjige i izmijene dokumente u skladu sa svojim novim spolom. Međutim, još uvijek je potrebno mnogo raditi na implementaciji ovih zakona u praksi, uspostavljanju adekvatnih procedura njihove primjene i, naravno, dodatnoj zakonskoj regulaciji i zaštiti ljudskih prava transrodnih osoba.\nIzvještaj sistematski pruža pregled pravnog položaja transrodnih osoba u Bosni i Hercegovini po oblastima (zaštita ljudskih prava u BiH, krivično pravna zaštita transrodnih osoba, pravo na obrazovanje i pravo na rad, pravo na brak i usvajanje djece, pravo na promjenu spola, procedura upisa promjene spola u matične knjige i izmjene dokumenata). Obuhvata i preporuke čija bi primjena trebala omoguciti da prava transrodnih osoba budu adekvatno zaštićena i da žive svoj život u skladu sa svojim rodnim identitetom i na način na koji žele.\nCilj ovog izvještaja jeste da se prikaže raskorak izmedu potreba transrodnih osoba i izazova sa kojima se one suočavaju u svakodnevnom životu, kao i da pruži konkretne preporuke vezane za pravnu regulaciju zaštite njihovih ljudskih prava i mehanizama, koje bi trebalo da uspostave različite institucije kako bi omogućile transrodnim osobama da budu pravno priznate kao pripadnici_e roda i/ili spola čijim se pripadnicima_ama smatraju.\nizvjestaj o pravimalgbt pravatransrodne osobe


Na mladima klima ostaje: U toku prijave za konkurs - Agroportal\nWWF, svetska organizacija za zaštitu prirode, poziva mlade ljude širom Srbije da se prijave na konkurs „Mladi protiv klimatskih promena” u okviru kog će moći da kroz spostvene omladinske inicijative rade na suzbijanju posledica i pronalaženju rešenja za klimatske promene.\nKonkurs je otvoren u okviru projekta „Na mladima klima ostaje”, na kojem će mladi moći da nauče više o razvoju građanskih inicijativa, komunikacijskim aktivnostima, javnom zagovaranju, angažovanju zajednice i razvoju politika kroz prizmu klimatskih promena u Srbiji. Nakon obuke moći će da primene naučeno sprovođenjem sopstvenih inicijativa za podizanje svesti, ublažavanje posledica i prilagođavanje klimatskim promenama, uz podršku i mentorstvo stručnjaka iz WWF-a.\n-Današnja omladina biće suočena sa posledicama neodrživog razvoja, prema tome u pitanju su njihova sadašnjost i budućnost. Zauzvrat, mladi ljudi postaju sve glasniji i aktivniji, traže hitne i odlučne promene i drže odgovornim donosioce odluka, posebno za rešavanje klimatske krize. U WWF-u mlade ljude vidimo kao ključnu pokretačku silu, ne samo zato što su oni ti na kojima klima ostaje, već iz razloga što poseduju veštine i stavove neophodne kako bi se dovelo do potrebnih, značajnih promena. Ovaj projekat uključiće mlade različitih interesovanja i veština ali sa jednim zajedničkim ciljem, da ukažu na klimatske promene i postanu katalizatori pozitivnih akcija na različitim nivoima, od svojih zajednica pa do nacionalnih i regionalnih platformi. Radujemo se da uključimo mlade ljude i pomognemo im da nastave da predlažu najkreativnija i inovativnija rešenja za izazove održivosti, ističe Mina Mirić, koordinatorka projekta „Na mladima klima ostaje” iz WWF Adrije.\nPrethodni : Šta se dešava na svetskim tržištima?\nSledeći : Garancijski fond APV: Usmeriti javni i privatni sektor ka klimatskoj ekonomiji


Kvalifikacija – Testo – Laboratorija d.o.o. Beograd\nPoseta GMP/GDP inspektora može biti ozbiljan problem, ukoliko nemate odgovarajuću opremu, ili adekvatnu dokumentaciju o kontroli temperature i ambijentalnih uslova. U najgorem slučaju, postoji opasnost od opoziva proizvoda, ogromnih finansijskih deficita i gubitka dobre reputacije u farmaceutskoj industriji.\nSa druge, strane, poseta inspektora može biti veoma jednostavna i relaksirana za Vas.\nLaboratorija d.o.o, svojim uslugama kvalifikacije i validacije Vaše ključne opreme i procesa u farmaceutskoj industriji, učiniće Vaš rad jednostavnijim.\nPružamo usluge kvalifikacije:\nHladnih soba – komore za cuvanje robe u hladnom lancu (2-8°C)\nSistema za grejanje i hladjenje (HVAC)\nSistema za monitoring uslova – EMS – (temperatura i vlaga)\nUz usluge, vršimo i prodaju opreme za monitoring uslova temperature, vlage, pritiska, odnosno kompletnih sistema monitoringa u skladu sa CFR21Part11.\nU prilogu je dokument “Smernice Dobre Prakse u distribuciji GDP (Good Distribution Practice)”, izdat od Ministarstva Zdravlja u Februaru 2016, a možete ga preuzeti i sa sledećeg link-a:\nLink ka dokumentu: Link ka izvornoj strani:\nZa više informacija o našim uslugama, možete se obratiti na sledeće mail adrese:


RTCG - Radio Televizija Crne Gore - Nacionalni javni servis :: Dijaspora :: Nezabilježena propaganda protiv CG\n13. 02. 2020. 07:24 >> 07:23 6\nNezabilježena propaganda protiv CG\nPredsjednik Bošnjačkog saveza Crne Gore u Njujorku (BSCG) Esad Rastoder saopštio je da je Rusija glavni koordinator za destabilizaciju područja Balkana.\nOn podsjeća da se posljednjih dana sprovodi najveća propaganda protiv Crne Gore, te da tako nešto nije zabilježeno u najnovijoj istoriji Balkana.\n"Pakleni plan koji sprovodi Milorad Dodik u BiH, DF i SPC po zadatku Rusije došao je u završnu fazu. Svima je jasno ko stoji iza pobuna u Crnoj Gori i u BIH", kazao je Rastoder.\n"Ovih dana po Crnoj Gori, kao nikada do sada, se vršlja i prijeti, proklinje, izbacije iz religije. No mi vjerujemo da će se na kraju njima to sve obiti o glavu. Manjine se ucjenjuju, poneki musliman pod strahom i pritiskom hoda sa njima i poneki hodža se, nažalost, svrstava tobože sa njima, sa istim onim koji nas ne priznaju, koji nam nazivaju vjeru lažnom, a nas izmišljenom nacijom, naše svetinje ismijavaju, naše muslimansko groblje u Beranama uzimaju čelnici DF-a u Beranama, na Sahat kulu u Podgorici stavljaju krst. I pored toga traže našu podršku", poručio je on.\nBošnjaci, kako je rekao, i svi patriote sa progresivnim snagama trebalo bi da ostanu vjerni i da brane Crnu Goru do zadnjeg: "Da budu spremni 24 sata, da ne dozvole da im se isto dogodi što se dogodilo devedesetih".\n"Nova vlast gura CG u provaliju"\n26. 12. 2020. 14\nRastoder čestitao Dan Bošnjaka\n29. 09. 2020. 4\nEsad Rastoder podržao listu "Jaka Crna Gora"\n27. 08. 2020. 1\nOtkriti autore grafita ili prekid komunikacije sa institucijama\n09. 08. 2020. 10


BIO PRVI NA LISTI ZA ODSTREL: Ko je čovek koga su hteli da ubiju isti oni koji su spemali Belivukovu likvidaciju? | Najnovije vesti - Srbija danas\n05.08.2021. • 19:11 Srbija Danas/Vijesti.me\nPodgoričanin Radoslav Gile Stanišić (37) bio je prvi na listi za odstrel kriminalne grupe koju je navodno formirao njegov sugrađanin Janko Vukadinović (31), ali mu je hapšenje spasilo glavu.\nZa to ubistvo Vukadinovićeva kriminalna grupa trebalo je da dobije između 170.000 i 200.000 evra, piše u optužnici podnetoj protiv Vukadinovića, Mila Jovanovića (34), Radovana Stanišića (35), Almire Mujahodžić (21), Momčića Milića (40) i Dušana Ivanovića (41).\nKAVČANIN STIŽE U CRNU GORU: Ubrzani postupak za izručenje, poznata i sudbina saradnika - policajaca\nKAKO JE "PAO" KAVČANIN U BANJALUCI? Na Interpolovoj poternici zbog pokušaja ubistva bliskog saradnika Luke Bojovića\nNjih Specijalno državno tužilaštvo tereti za pokušaj ubistva Beograđanina Veljka Belivuka i Marka Miljkovića i navodnog šefa kavačkog klana Slobodana Kašćelana, krajem januara u Tivtu i Podgorici.\nDa je Stanišić bio prvi na listi tužiocima je ispričao svedok saradnik Hasan Turković, navodeći da su planirali da dignu vazduh tog Podgoričanina. Tvrdio je da mu je Vukadinović izneo planove za neka ubistva i da je prihvatio da uradi "neke stvari":\n- Preko kriptovanog telefona prvo mu je poslao da dođe u naselje Mareza da preuzme jedan motor i bombu. To je svedok i uradio, tako što je sa Kamenkom (zaštićeni svedok kodnog imena Kamenko Kučki) po uputstvu Janka otišao u naselje Mareza, krenuo putem prema Grbama i neposredno pre brda se susreo sa tri momka koji su došli kombijem Vito ili Sprinter bele boje. Na njemu su bile barske registarske oznake. Navodi da od ova tri momka dvojicu nije poznavao, a treći je bio Dušan Boljević. Navodi i to da je od Dušana Boljevića preuzeo bombu, a ista je bila smeštena u jednoj kesi, pa ju je nakon preuzimanja poneo kod svoje kuće, gde je video da ima oblik kuhinjske šerpe, crvenkaste bolje, sa magnetima i da je pokrivena voskom - piše u optužnici.\nTurković je rekao da je Kamenko Kučki od istih momaka tada preuzeo motocikl sive boje, "koji je bio planiran za ubistvo Kašćelana, Stanišića ili nekog trećeg lica".\nPropao plan, pa se namerili na Kašćelana\n- Za eksploziv koji je bio nabavljen, a prema Jankovom kazivanju i njihovoj komunikaciji preko kriptovanog telefona, prvo je sa njim trebalo da se ubije Gile Stanišić i to tako što bi mu se ispred njegove kuće, ili na nekim semaforima, ta bomba zakačila za auto. Prema planu, motor kojim bi se ovo delo izvršilo trebalo je da vozi Ivan Magovčević, a samu bombu, ovu sa magnetima, na auto je trebalo da postavi Kamenko Kuč - ispričao je svedok tužiocima.\nIpak, od likvidacije Stanišića se odustalo - uhapšen je zbog navodne otmice maloletnika i poslat u Istražni zatvor, a lisice na ruke stavljene su i jednom od zaduženih za ubistvo.\n- U međuvremenu, Magovčević odlazi u zatvor, isto kao i Stanišić, pa se od toga odustaje. Nakon toga Vukadinović Janko mu je rekao da Kašćelan 22. januara i 2. februara ima zakazana suđenja i da će tom bombom njega da ubiju... Za to su trebali da dobiju 500.000 evra - piše u optužnici.\nTurković nije objasnio kada je Stanišić trebalo da bude ubijen, ali je poznato da je uhapšen prvih dana januara, nakon što ga je 30. decembra 2020. godine N. V. prijavio policiji, navodeći da ga je tridesetsemogodišnjak kidnapovao i uz pretnju pištoljem tražio da mu dostavi kriptovani telefon, koji nije ni imao.\nStanišić i Stefan Popović u pritvoru su ostali do kraja marta, kada su oslobođeni optužbi da su krajem prošle godine oteli sedamnaestogodišnjaka.\nCrna Gora optužnica Radoslav Gile Stanišić Janko Vukadinović Slobodan Kašćelan hapšenje


Opština Kovačica » Promocija Kovačice na aerodromu\nPromocija Kovačice na aerodromu\nпонедељак, 9 јуна 2014\nU narednih 12 meseci promociju na aerodromu, u vidu bilborda postavljenih na najatraktivnijim pozicijama, imaće nove lokalne samouprave koje su stekle NALED-ov certifikat o povoljnom poslovnom okruženju – Kovačica, Kula, Nova Varoš, Odžaci, Pirot, Ruma i Smederevo, kao i region Vojvodine koji je, po oceni Financial Times-a, prvi u Evropi po cenovnoj efikasnosti.\nKonferencijom “Čekirajte se za bolje poslovanje: Investirajte u Srbiju”, održanom 6. juna 2014. na beogradskom aerodromu, obeležen je početak četvrtog ciklusa nacionalne kampanje za promociju ulaganja u Srbiju, koju sprovodi NALED u saradnji sa Pokrajinskim sekretarijatom za međuregionalnu saradnju i lokalnu samoupravu i Aerodromom „Nikola Tesla“.\n„Reč je o jedinstvenoj kampanji u svetu u okviru koje su na beogradskom aerodromu predstavljene mogućnosti za ulaganje u najuspešnije lokalne samouprave u našoj zemlji i ciljane grane privrede. U prethodne tri godine, pred gotovo 10 miliona putnika, predstavljena su 23 grada i opštine i primeri uspešno realizovanih investicija“, izjavio je u uvodnom delu Vladimir Milovanović, član Nadzornog odbora NALED-a i generalni direktor Energoprojekt holdinga.\nPodrška realizaciji ovogodišnje kampanje obezbeđena je kroz projekat “Povoljno poslovno okruženje kao pokretač razvoja Vojvodine” u okviru kojeg NALED i Pokrajinski sekretarijat rade na kreiranju podsticajne poslovne klime i uvođenju standarda kvalitetnog poslovnog ambijenta u vojvođanskim lokalnim samoupravama, uz fokus na ulaganja u poljoprivredu, prehrambenu, automobilsku i farmaceutsku industriju, IT i obnovljive izvore energije.\nNa konferenciji na beogradskom aerodromu, kojoj su prisustvovali predstavnici brojnih lokalnih samouprava, privrede i diplomatskog kora, u panel diskusiji na temu kako privući investicije i pokrenuti razvoj, govorili su Jelena Spasić, pomoćnica ministarke za državnu upravu i lokalnu samoupravu, Branislav Bugarski, pokrajinski sekretar za međuregionalnu saradnju i lokalnu samoupravu, H.E. Leo D’Aes, ambasador Kraljevine Belgije u Srbiji, Dimitrije Paunović, predsednik opštine Nova Varoš, Jim Toft Nielsen, direktor kompanije Grundfos Srbija i Dušan Marijan, predsednik opštine Odžaci.\n„Kroz nagrade koje smo dobili pokazali smo da možemo da dostignemo najviše standarde, kao i da ih održimo i to je veliko priznanje da radimo kako treba. Početkom 2015. svi gradovi i opštine u Vojvodini imaće strategije razvoja i svi oni sada imaju Kancelarije za lokalni ekonomski razvoj. Do sada je Vojvodina privukla 6,5 milijardi evra investicija i otvoreno je više od 66.000 radnih mesta“, rekao je Branislav Bugarski, pokrajinski sekretar za međuregionalnu saradnju i lokalnu samoupravu.\nIako sve lokalne samouprave posluju u istim zakonodavnim okvirima, samo su neke od njih prepoznate kao opštine sa povoljnim poslovnim okruženjem, što zavisi i od napora lokalnih samouprava koji ulažu u razvoj. Stvaranje povoljnog poslovnog okruženja je prateća mera da bismo održali imidž Srbije kao dobre destinacije za ulaganja. Iako će kroz reformu javne uprave Zakon o državnoj upravi i lokalnoj smaoupravi biti unapređen, oblast delovanja i nadležnosti lokalnih smaouprava zavisiće i od drugih zakona kao što je Zakon o javnim nabavkama, Zakon o planiranju i izgradnji – rekla je Jelena Spasić, pomoćnica ministarke za državnu upravu i lokalnu samoupravu.\nDimitrije Paunović, predsednik opštine Nova Varoš istakao je da je u njihovoj opštini isplativo ulagati u oblasti poljoprivrede, turizma i obnovljivih izvora energije. Kako je Paunović rekao, kada bi se lokalnim samoupravama kroz zakonodavni okvir dala veća nadležnost u radu u odnosu na centralni novo, mnoge od njih, naročito one koje pripadaju kategoriji nerazvijenih, povećale bi šansu za razvoj i privlačenje investicija.\nKao razloge zašto su baš Srbiju izabrali kao destinaciju za ulaganje, Jim Toft Nielsen, direktor kompanije Grundfos Srbija naveo je relativno brzo dobijanje neophodnih dozvola i kvalitetnu radnju snagu koju su pronašli u opštini Inđija. Prema oceni ambasadora Kraljevine Belgije H.E. Leo D’Aes, Srbija bi privukla nove investicije ukoliko bi se smanjila opštinska administracija, a certifikacija koju NALED sprovodi je dobar put ka tome i predstavlja primer dobrog upravljanja.\nGradovi i opštine koji će biti promovisani na beogradskom aerodromu imaju sva potrebna planska i strateška dokumenta, Kancelariju za lokalni ekonomski razvoj, Privredni savet, efikasan sistem izdavanja građevinskih dozvola, adekvatnu infrastrukturu i transparentnu i stimulativnu poresku i podsticajnu politiku. Ispunjavanjem zadatih standarda ove opštine i gradovi su postali spremniji za investicije i nude bolje uslove od ostalih.


POTEMA čišćenje dušeka predstavlja potpuno antibakterijsko čišćenje bez hemikalija, sa posebnim akcentom na uklanjanje alergena. Praktikuje se u domaćinstvima, hotelima, domovima, bolnicama, vrtićima, odmaralištima, klinikama, banjama, domovima penzionera - praktično svugde gde ljudi spavaju (koriste dušek).\nPolazeći od činjenice da se dušeci ne mogu prati, razvijen je poseban postupak čišćenja pomoću visokofrekventnih vibracija, elektronski kontrolisanog usisavanja delića za dubinsko čišćenje i UV zraka za prirodnu dezinfekciju, bez hemikalija.\nCelokupan postupak u potpunosti je neškodljiv za ljude, dušek i okolinu. Čišćenje se odvija na mestu gde se dušek i inače nalazi, što znači da može ostati na krevetu i može se koristiti odmah nakon čišćenja.\nJoš detaljnije - posebnim uređajem proizvedu se visokofrekventne vibracije pri čemu se delići prašine, peruti i ljudske kože odvajaju i pomoću vakuma odstranjuju. Istovremeno se UV zračenjem uništavaju grinje, virusi i bakterije.\nPostupak čišćenja traje 15 - 20 minuta, a nakon čišćenja dušek biološki tretiramo najnovije patentiranim biološkim preparatom.\nSigurni smo da želite spavati sami ili sa nekim koga volite, a sigurno ne želite da delite krevet sa oko 1 milion grinja, koje ne volite...


Aerodromturs Niš : Južne vesti\nDirektor "Parking servisa" novi predsednik Nadzornog odbora "Aerodroma Niš"\n13:05, 15. 5. 2019.\nNakon što je Mihajlo Zdravković razrešen funkcije u Nadzornom odboru preduzeća "Aerodrom Niš" i postavljen za direktora, Vlada Srbije je na njegovo mesto predsednika ovog tela imenovala Dejana Dimitrijevića, aktuelnog direktora "Parking servisa".\nTokom praznika odleteo i poslednji avion iz Niša za Malme\n13:00, 9. 1. 2019.\nPoslednji avion iz Niša ka Malmeu u Švedskoj poslednji put je poleteo 7. januara, od kada je ova linija Wizz Air-a ukinuta. Tako je prva relacija mađarske niskotarifne kompanije, koja je posle godina stagnacije "pokrenula" Aerodrom "Konstantin Veliki", prestala da postoji.\nDuplo više šaltera na niškom aerodromu\n13:35, 6. 2. 2017.\nPutnici koji lete iz Niša od danas će brže prolaziti kroz aerodromske procedure jer su im na raspolaganju četiri nova šaltera za registraciju putnika i prtljaga. Osim što će smanjiti gužve, dodatni šalteri će, kako tvrde na Aerodromu, omogućiti i da se istovremeno registruju putnici za dva različita leta.\nDirekcija za javni prevoz preuzima "kružnu liniju"?\n14:00, 5. 11. 2014.\nNiški Aerodrom pokrenuo inicijativu da se Linija 34 prenese u nadležnost Direkcije za javni prevoz. Kao razlog na aerodromu navode moguće formiranje novog preduzeća "Aerodromi Srbije".\nŠtrajkači demantuju direktora Aerodroma\n15:44, 18. 1. 2013.\nIako je Dragan Bugarinović rekao da je radnicima Aerodromtursa ranije ponuđena delimična isplata zaostalih zarada, štrajkači kažu da zvaničan dopis sa takvom ponudom do njih nikada nije stigao.\nRestoran na aerodromu i dalje ne radi\n12:33, 17. 1. 2013.\nTuristi koji na proslavu Edikta u Niš dođu avionom, kako stvari stoje, na aerodromu neće imati gde ni kafu da popiju, jer restoran još uvek ne radi.\nZatvoren restoran na aerodromu\nPutnici koji putuju preko niškog aerodroma već tri meseca nemaju gde da se osveže i popiju piće dok čekaju let, jer restoran ne radi zbog štrajka osoblja.


BLOG UŽIVO Rusi se povlače iz Harkova, Putin upozorio Finsku da ne ruše odnose ulaskom u NATO - Svet - Dnevni list Danas\nPočetna » Svet » BLOG UŽIVO Rusi se povlače iz Harkova, Putin upozorio Finsku da ne ruše odnose ulaskom u NATO\nBLOG UŽIVO Rusi se povlače iz Harkova, Putin upozorio Finsku da ne ruše odnose ulaskom u NATO\nDanas Online14.05.2022. 23:15\nIntenzivne borbe u regionu Donbasa se nastavljaju, a ukrajinski zvaničnici javili su jutros da su ruske trupe uništile na desetine kuća poslednjim granatiranjem.\n23.15 Predsednik Belorusije Aleksandar Lukašenko posetiće 16. maja Rusiju kako bi učestvovao na samitu Organizacije dogovora o kolektivnoj bezbednosti (ODKB) i razgovarao sa ruskim predsednikom Vladimirom Putinom, saopštio je danas kabinet beloruskog lidera, prenosi TASS. „Šef države će učestvovati na sastanku lidera ODKB u Moskvi 16. maja. Taj događaj obeležava 30. godišnjicu potpisivanja Ugovora o kolektivnoj bezbednosti i 20. godišnjicu stvaranja organizacije“, navodi se u izveštaju.\n22.41 Predsednik Ukrajine Volodomir Zelenski uoči početka finalne večeri takmičenja za najbolju pesmu Evrope poručio je da bi pobeda njegove zemlje na tom takmičenju bila „simbolična“ pobeda Ukrajine u ratu (protiv Rusije) i pozvao evropski kontinent da pruži podršku pobedi Ukrajine. Zelenski se obratio javnosti u video poruci neposredno pred početak takmičenja i naveo da „veruje u pobedu“.\n22.15 Šef ukrajinske vojne obaveštajne službe izjavio je da veruje da je puč za smenu ruskog predsednika Vladimira Putina već u toku u Rusiji te da smatra da će rat verovatno biti gotov do kraja godine. Govoreći za Skaj njuz general-major Kirilo Budanov rekao je da je „optimista“ u pogledu poraza Rusije, sugerišući da će gubitak dovesti do smene Putina sa vlasti.\n21.45 Zamenik predsednika Saveta za nacionalnu bezbednost Rusije Dmitrij Medvedev izjavio je da Rusiju ne zanima da li će članice Grupe 7 priznati promenu granica u Ukrajini i istakao da je važno samo mišljenje ljudi koji žive na tim teritorijama. „Zapadni prijatelji, ne zaboravite presedan sa Kosovom“, poručio je Medvedev, komentarišući saopštenje posle trodnevnog sastanka predstavnika Grupe 7 u Nemačkoj, prenosi Tas.\n21.00 Ministri spoljnih poslova grupe sedam najrazvijenijih država (G7) nikada neće priznati promene ukrajinskih granica i upozoravaju da rat izaziva globalnu prehrambenu i energetsku krizu, izjavila je danas nemačka ministarka spoljnih poslova Analena Berbok. „Nikada nećemo priznati promene granica koje Rusija želi da sprovede silom“, rekla je ona posle trodnevnog sastanka u opštini Vangels na severu Nemačke, prenosi TASS.\n20.30 Finska je objavila da će podneti zahtev za članstvo u NATO. To je težak politički poraz za Vladimira Putina koji se protivi širenju NATO, a sada će ga imati nadomak Sankt Peterburga, piše kolumnista DW Konstantin Egert.\nBio sam tinejdžer kad mi je kuma Olga prvi put pričala o „Zimskom ratu“ (1939/40) između Sovjetskog Saveza i Finske. Bila je medicinska sestra u jednoj moskovskoj bolnici kad je Staljin grozničavo pokrenuo pohod na Finsku, pod lažnim izgovorima.\n19.50 Zemlje članice Grupe 7 pozvale su Kinu da odlučno traži od Rusije da prekine rat u Ukrajini. U neuobičajeno oštroj poruci Kini, kako piše Politiko, ministri spoljnih poslova članica Grupe 7 izrazili su zabrinutost da bi kinesko-ruski sporazum o „bezgraničnom partnerstvu“, potpisan pre invazije na Ukrajinu, mogao da umanji efekte zapadnih sankcija Rusiji.\n19.01 Ministar spoljih poslova Rusije Sergej Lavrov u obraćanju pred Savetom za spoljnu i odbrambenu politiku izjavio je da je teško predvideti koliko će hibridni rat Zapada protiv Rusije potrajati, ali je upozorio da će njegove posledice svi osetiti.\n17.45 Uprkos pozivima američkog predsednika Džoa Bajdena da zemlje jugoistočne Azije zauzmu čvršći stav po pitanju rata u Ukrajini, specijalni samit SAD-ASEAN završen je bez osude ruske invazije na Ukrajinu, što je znak geopolitičkih složenosti u regionu dok američka administracija nastoji da se proširi koalicija protiv Moskve izvan Evrope.\n17.37 Ruski predsednik Vladimir Putin upozorio je danas finskog predsednika Saulija Ninista da bi nastavak planova Finske za podnošenje zahteva za članstvo u NATO mogao negativno uticati na odnos između te dve države. U saopštenju Kremlja navodi se da je Putin rekao da bi odustajanje Finske „od svoje tradicionalne politike vojne neutralnosti bila greška jer ne postoje pretnje po bezbednost Finske“.\n17.00 Finski predsednik Sauli Niniste danas je telefonom razgovarao sa ruskim predsednikom Vladimirom Putinom u vezi sa najavljenom kandidaturom te nordijske zemlje u NATO, a koju je Moskva osudila. „Razgovor je bio direktan i bez okolišanja… Izbegavanje tenzija se smatralo važnim“, naveo je šef finske države, navodi se u saopštenju Predsedništva u Helsinkiju.\n13.30 Ukrajinski predsednik Volodimir Zelenski izjavio je da su u toku veoma složeni pregovori s Rusijom o sledećoj fazi misije evakuacije – premeštanju teško ranjenih i medicinara iz Miarijupolja, javlja Radio Slobodna Evropa (RSE). Zauzimanje tog učkog grada na jugu ključno je za ratne ciljeve Moskve, jer povezuje poluostrvo Krim sa proruskim oblastima na istoku Ukrajine, piše FoNet.\n12.53 Portparol ukrajinskog generalštaba rekao je za AFP da su glavni napori ruskih snaga u ovom trenutku usmereni na obezbeđivanje povlačenja jedinica iz grada Harkova. Reporteri Rojtersa izveštavaju da je u ovom gradu mirno već oko dve nedelje. Moskva i dalje izveštava da sprovodi bombardovanje okolnih područja, uključujući i Dergači, koji se nalazi oko 10 kilometara od Harkova, a moskovski mediji su preneli da je pogođeno skladište oružja u toj oblasti, prenosi FoNet.\n11.47 U NATO-u bi trebalo da postoji konsenzus da se Švedska i Finska pridruže alijansi, ali i njihovo pristupanje treba da bude brzo, rekla je kanadska ministrica inostranih poslova Melanie Joli, citira Rojters.\nVažno je da imamo konsenzus. Želimo da ne bude samo pristupanja Finske i Švedske, već brzog pristupa, što je od suštinskog značaja u okolnostima dok Finska i Švedska traže bezbednosne garancije.\n10.08 Rat u Ukrajini biće gotov do kraja godine, predviđa šef vojne obaveštajne službe\nRat protiv Rusije će dostići prekretnicu do sredine avgusta i biti završen do kraja godine, rekao je za Skaj njuz šef ukrajinske vojne obaveštajne službe.\n10.01 Ukrajinski predsednik Volodimir Zelenski izjavio je povodom blokade ukrajinskih crnomorskih luka da je deo ruske strategije da izazove haos i da Rusija koristi glad kao pretnju.\n09.36 Intenzivne borbe u toku su u regionu Donbasa, na istoku Ukrajine, dok traju „veoma teški“ pregovori o sudbini poslednjih branilaca strateškog lučkog grada Mariupolja, javila je sinoć agencija Frans pres pozivajući se na ukrajinske zvaničnike.\n„Teške borbe vode na granici sa Donjeckom regijom, u blizini Popasne“, naveo je na Fejsbuku ukrajinski guverner Luganske oblasti Sergij Gajdaj.\n08.44 Više od 50 kuća u oblasti Luganska u Ukrajini uništeno je ruskim granatiranjem, dok borbe i dalje besne oko pojasa industrijskih gradova u toj oblasti, prema ukrajinskim zvaničnicima.\nKuće su se nalazile u okolini Popasne i Lisičanska, rekao je načelnik vojne uprave Luganske oblasti Sergej Hejdaj.\n„Njima ne trebaju ljudi i njihove kuće – potrebna im je samo teritorija koju neprijatelj pretvara u pustinju“, rekao je Hejdej i dodao da je u regionima Donjecka i Luganska u poslednja 24 sata odbijeno deset neprijateljskih napada.\n07.55 Rusija će obustaviti izvoz električne energije u Finsku od subote zbog problema sa naplatom, saopštio je finski operater prenosnog sistema Fingrid u petak.\n„RAO Nordic Oi, sastavni deo ruskog Inter RAO, koja trguje električnom energijom preko 400 kV interkonektora, obustaviće uvoz električne energije u Finsku u 1 ujutro u subotu 14. maja 2022.“, navodi Fingrid.\nFirma je saopštila da nije primila isplate za prodate količine od 6. maja i da je ovo prvi put u više od 20 godina njene trgovačke istorije, piše CNN.\n07.52 Ukrajinski predsednik Volodimir Zelenski rekao je da je Ukrajina u petak preuzela šest naselja od ruskih snaga, a ukupno 1.015 od početka sukoba u februaru.\n„Nastavljamo da obnavljamo deokupirane teritorije Ukrajine. Do danas je dezauzeto 1.015 naselja, što je plus šest u protekla 24 sata“, rekao je on u noćnom obraćanju.\nNejasno je koliku tačno teritoriju čine ta naselja. Zelenski je naveo i druge dobitke ukrajinske vojske u tim oblastima.\n„Tamo vraćamo struju, vodosnabdevanje, komunikacije, transport, socijalne usluge“, rekao je on.\nOn je takođe naveo da „postepeno oslobađanje Harkovske oblasti“ dokazuje da Ukrajina „neće nikoga prepustiti neprijatelju“.\nPredsednik SAD Džo Bajden je naglasio važnost „bliske sigurnosne i odbrambene saradnje“ između Sjedinjenih Američkih Država, Finske i Švedske, ohrabrivši priključenje ovih država NATO savezu. Iz Bele kuće se navodi da je Bajden takođe ponovio švedskoj premijerki Magdaleni Anderson i finskom predsedniku Sauliju Niinistu „zajedničku predanost kontinuiranoj koordinaciji u podršci Ukrajini i ukrajinskom narodu pogođenom ratom“.\nVlasti gruzijske proruske separatističke oblasti Južne Osetije objavile su da će 17. jula organizovati referendum o priključenju Rusiji. Predsednik te oblasti Anatoli Bibilov potpisao je ukaz o održavanju referenduma u Južnoj Osetiji, saopštila je njegova služba navodeći da je „istorijsko stremljenje“ stanovnika te teritorije da se priključi Rusiji, sa kojom se graniči.\nUkrajinski ministar odbrane Aleksij Reznikov rekao je da se Kijev nada da će naoružati milion ljudi dok se zemlja priprema za „novu, dugu fazu rata“. U postu na Fejsbuku objavljenom ranije danas, Reznikov je rekao: „Ulazimo u novu, dugu fazu rata. Da bismo je osvojili, moramo pažljivo planirati resurse, izbegavati greške i projektovati svoju snagu na takav način da se neprijatelj na kraju slomi.“ Kako je naveo, cilj Ukrajine je da „vrati naš suverenitet i teritorijalni integritet unutar međunarodno priznatih granica“.\nAmerički ministar odbrane Lojd Ostin razgovarao je sa svojim ruskim kolegom Sergejem Šojguom, prvi put od kada su moskovske trupe napale Ukrajinu 24. februara, saopštio je Pentagon.\nKako se navodi u saopštenju, Ostin je „pozvao na hitan prekid vatre u Ukrajini i naglasio važnost održavanja linija komunikacije.\nVolodimir Zelenski je ponovio ponudu da održi direktne pregovore sa ruskim predsednikom Vladimirom Putinom o izgledima mirovnih pregovora.\nPovlačenje Rusije iz Ukrajine trebalo bi da bude polazna tačka za bilo kakve razgovore između dva lidera, rekao je Zelenski za italijansku televiziju RAI 1, prenosi Rojters.\n„Okidači“ za odlazak i povratak u Srbiju neretko su isti\nBritni Spirs izgubila bebu\nPoznata američka pop pevačica Britni Spirs saopštila je da...


Održana 5. sednica Međuvladine mešovite komisije Srbije i Mađarske | (Vesti - 04. 04. 2016) Subotica.com\n04.04.2016. u 11:34h\nPosle pet godina pauze, u Subotici je danas nastavljen rad Međuvladine mešovite komisije Srbije i Mađarske, koja se bavi pitanjem položaja srpske nacionalne zajednice u Mađarskoj i mađarske u našoj zemlji.\nIako je napravljena duga pauza, vreme koje je proteklo od poslednjeg zasedanja, nije protraćeno, već naprotiv, učinjeni su veoma značajni koraci u unapređenju odnosa dve zemlje.\n- Događaji su išli u pozitivnom pravcu, pre svega zbog zalaganja dve vlade za unapređenje položaja i jedne i druge nacionalne zajednice. Naš zadatak je da na dugoročni način odredimo položaj mađarske nacionalne zajednice u Srbiji i srpske u Mađarskoj – naglasio je Nenad Ivanišević, kopresedavajući sa srpske strane. - Zahvaljujem se na istorijskoj odluci mađarske Vlade na dodeli finansijskih sredstava za projekte srpske zajednice i vraćanju imovine Srpskoj pravoslavnoj crkvi. To su važne odluke, a sa kolegama iz Mađarske razgovaraćemo i o drugim pitanjima, koja možemo zajedno otvoriti i zatvoriti i time poboljšati položaj dve zajednice. Očekujemo, da, po mogućnosti, budemo bolji od evropskih standarda, da uradimo više od onoga što nam nameću pregovori sa EU, da pokažemo da je srpsko društvo inkluzivno i da će neko ko je druge nacionalnosti ili verske pripadnosti uvek imati najviši stepen zaštite.\nIvanišević je sa ponosom istakao da odnosima Srbije i Mađarske nema otvorenih pitanja i da će ova sednica pokazati da Vlada Srbije, kroz mešovitu komisiju, brine o svojim sunarodnicima u Mađarskoj i interesu mađarske zajednice u Srbiji.\nNenad Ivanišević i Ferenc Kalmar\nOptimistična očekivanja imala je i delegacija iz Mađarske, a po mišljenju Ferenca Kalmara, kopredavajućeg sa mađarske strane, samo zajedničkim, međudržavnim delovanjem, može se odgovoriti velikim izazovima s akojima se suočava cela Evropa.\n- Mađarsko-srpski odnosi su dostigli istorijski vrhunac. Ako pogledamo našu istoriju možemo videti da smo jedni drugima nanosili bol, ali to je iza nas i želimo da izgradimo jednu novu Evropu, bez obzira na sve probleme – istakao je Ferenc Kalmar. - Evropa se susreće sa velikim izazovima po pitanju ekonomije, migracija, kulture, koji dolaze iz Kine, Indije i drugih zemalja. Pojedinačno sve te izazove nećemo moći da rešavamo, a ako u Evropi budemo trošili energiju na sukobe Mađarske i Srbije ili Austrije i Italije, nećemo imati dovoljno snage da rešavamo šire probleme.\nU pogledu unapređenja položaja manjina, po mišljenju Ištvana Pastora, predsednika Pokrajinske skupštine i lidera Saveza vojvođanskih Mađara, Srbija je lider i uzor zemljama u regionu.\n- To je sa jedne strane posledica dobrih odnosa dva premijera i dve vlade, ali i rezultat odnosa manjinskih zajednica u sopstvenim državama. Važno da svaka zajednica u sopstvenoj državi ima svoje legitimno političko predstavljanje, da kroz parlamentarni život i okvire parlamentarne demokratije identifikuje svoje probleme, da za to traži rešenje i da za to rešenje obezbeđuje partnere – istakao je Ištvan Pastor. - Zahvaljujem se našim partnerima sa kojima smo uspeli da napravimn značajne korake, što se tiče istorijskog pomirenja, zakonodavne aktivnosti koja dograđuje pravni sistem Srbije i manjinskog akcionog plana. Rad Komisije je veoma značajan, ali da ne treba očekivati od nje da rešava probleme, već da probleme treba rešavati permanentno i svakodnevno.\nIštvan Pastor i Aleksandar Vulin\nSednici je prisustvovao i Aleksandar Vulin, ministar za rad, zapošljavanje, boračka i socijalna pitanja, koji je istakao da iz dobrih međudržavnih odnosa može proizaći samo velika korist za pripadnike mađarske i srpske zajednice.\n- Rešenja koja smo pronašli, posebno ona koja se tiču odnosa prema manjinskoj zajednici na prostoru Srbije, sigurno mogu da budu uzor drugim državama. Mi smo ponosni kako se odnosimo prema našim manjinama i nadamo se da će se ostale zemlje tako ponašati prema srpskoj manjini – dodao je Aleksandar Vulin, podsećajući na duboke tragove koje su dve nacionalne zajednice ostavile u istoriji i kulturi Srbije i Mađarske. - Mi imamo ustavnu obavezu da vodimo računa o Srbima van Srbije, a Vlada Srbije želi da pokaže da onoliko koliko vodimo računa o srpskoj zajednici u Mađarskoj, želimo da vodimo računa i o mađarskoj zajednici u Srbiji. Mađarska i Srbija su susedi, često razmišljaju zajedno, vode računa o svojim zajednicama i o tome da njihov odnos bude takav da može da bude primer i svima ostalima.\nKako je planirano, sednice Mešovite komisije održavaće se jednom godišnje, a sledeća će biti u Budimpešti ili Segedinu.\nU Subotici se priprema sednica Međuvladine mešovite komisije Srbije i Mađarske\nManjine u Srbiji i Mađarskoj povezuju dve države\nUskoro sastanak mešovite srpsko-mađarske komisije\nIvanišević umesto Pajtića na čelu srpskog dela komisije o nacionalnim manjinama\nNenad Ivanišević ištvan pastor aleksandar vulin međuvladina mešovita komisija srbije i mađarske o nacionalnim manjinama


Bolt: Nikada ne brinem o dopingu @ Cafe.ba\nBolt: Nikada ne brinem o dopingu Rio 2016\nIzvor: Cafe.ba / Agencija Anadolija 09.08.2016 u 10:54 h\nUsain Bolt, najbolji sprinter, vjerovatno i atletičar današnjice, svjestan je da niko ne može garantovati da će u sprinterskim disciplinama na Olimpijskim igrama u Rio de Janeiru sve biti čisto, kada je riječ o korištenju doping sredstava. No, ističe da o tome nikada nije brinuo, nego da jednostavno izađe na atletsku stazu i takmiči se\nNaj-sportista Britanije: Marej dobio polomljen peharAmerikanci uzimali kokain prije Olimpijskih igara u RijuÐoković: Hoću da se u velikom stilu vratim na prvo mesto Prije početka igara u Riju mnogo se govorilo o dopingu, posebno kada su u pitanju ruski atletičari, koji su zbog uzimanja nedozvoljenih sredstava pod okriljem države suspendovani sa međunarodne scene, pa ih nema u Brazilu.\nJamajčanin kojem je 29 godina još jednom je potvrdio da mu je ovo posljednja Olimpijada u karijeri. Naglasio je da u Rio de Janeiru ima veliku želju po treći put zaredom osvojiti tri zlata, na 100 i 200 metara, te u štafeti 4x100 metara.\nBolt će na atletsku stazu u Riju prvi put izaći 13. augusta, kada će nastupiti u kvalifikacijama na 100 metara.


Brabus 900 Crawler – G klasa za zabavu\nBrabus je nakon nekoliko impresivnih prerada Mercedesove G klase prikazao najupečatljiviju do sada pod imenom Brabus 900 Crawler. Reč je o G klasi koja je prerađena u žestoki bagi koji se može voziti samo u prirodi, pošto se ne može registrovati za regularne puteve.\nBrabus opisuje svoju novu kreaciju kao „ultimativnog trkača za pustinjske dine“. Vozilo nema prozore ni vrata, ali je tu ogromni klirens od 53cm, što omogućava vožnju po skoro bilo kojoj vrsti terena. Radi poređenja, ugledni terenci Ford Bronco und Jeep Wrangler imaju klirense od „samo“ 29,4cm, odnosno 27,4cm.\nBrabus je ugradio portalne osovine radi postizanja maksimalnih sposobnosti vozila na teškim podlogama. Revidirano ogibljenje dolazi sa unikatnim podesivim oprugama koje imaju hod do 16cm. Felne su iskovane iz jednog komada u dimenziji od 20 inča, prednji kočioni diskovi imaju 40cm, a zadnji 37cm.\nZapremina motora povećana je na 4,5 litra, a uz pomoć dva turba agregat proizvodi 900KS i 1250NM maksimalnog obrtnog momenta. Ipak, obrtni momenat je ograničen elektronski na 1050Nm da bi se zaštitio devetostepeni automatski menjač. Iako nije pravljen za brzinske rekodre, Crawler hvata 100km/h iz mirovanja za samo 3,4 sekunde, a maksimalna brzina mu je ograničena na 160km/h zbog pneumatika za vožnju izvan asfaltiranih puteva.\nZahvaljujući uklanjanju nekih delova karoserije i korištenju karbona, masa fabričkog vozila smanjena je sa 2485kg na 2065kg u evropskoj specifikaciji.


Počelo okupljanje U20 košarkaške ekipe, Jovanoviću se javilo 11 od 18 igrača\nMuška košarkaška selekcija Srbije u kategoriji do 20 godina počela je pripreme za Evropsko prvenstvo koje se od 9. do 21. jula održava u Talinu u Estoniji. Selektoru Vladi Jovanoviću javilo se 11 od 18 pozvanih igrača, a na prvom okupljanju bili su prisutni i Luka Mitrović i Aleksandar Cvetković koji još uvek imaju obaveze u plej–ofu košarkaške lige Srbije sa Crvenom zvezdom.\nU njegovom stručnom štabu nalaze pomoćni treneri Marko Ičelić i Vlade Zlatanović, kao i kondicioni trener Vlada Radonjić. Mlada reprezentacija Srbije prvi deo priprema obaviće od 5. do 16. juna u Zrenjaninu, gde će odigrati i prve kontrolne utakmice protiv U19 selekcije Srbije i vršnjaka iz Ukrajine.\nIzabranici Vlade Jovanovića boraviće u Vrnjačkoj Banji od 17. do 22. juna gde će odigrati dve utakmice protiv selekcije Bugarske. Glavna provera timu biće učešće na prestižnom turniru „Turgut Atakol“ u Turskoj od 26. do 30. juna.\nNa Evropskom prvenstvu u Talinu, reprezentacija će igrati u grupi „A“ sa selekcijama Grčke, Nemačke, Litvanije i Gruzije.\nU20 reprezentacija Srbije u košarci


Dobra vest za malinare: Nikad lakše do bezvirusnih sadnica | Удружење новинара за пољопривреду\nАутор: dzonioff 27. јануара 2021.\nАутор: dzonioff 27. јануара 2021. 949 посета\n– Svi mi imamo te stare zasade koje su posadili naši očevi. Od njih su uzimani pelceri i pravili se novi. Međutim, nisu se baš najbolje pokazali i mnogo manje rađaju nego zasadi stari i po nekoliko decenija. Sada smo odlučili da u svoje malinjake stavimo sertifikovane bezvirusne sadnice i nadamo se odličnom rezultatu, jer tamo gde smo već to uradili prinosi su bili mnogo veći. Naš posao je fabrika pod otvorenim nebom, uvek je neizvesan, a mi kao proizvođači moramo učiniti sve da u vreme berbe zaista imamo šta da uberemo jer sve ostalo je propast – izjavio je Ljubiša Milijanović, malinar iz sela Stupčevići kod Arilja.\n– U Arilju na pojedinim mestima postoje novi zasadi koji su dali samo 500 kilograma po hektaru, što je bilo poražavajuće. Tada su naši voćari shvatili da nešto treba da menjaju i da ulažu u svoju proizvodnju, kako bi imali profit. Bezvirsune sadnice, koje u Srbiju stižu iz Holadnije, pokazale su se kao idealne za ovo podneblje i daju velike prinose, izuzetno visokog kavaliteta koji odlično prolaze na tržištu. Sve je više domaćina koji su se na tradicionalan način bavili malinarstvom, a sada prave nove zasade sa bezvirusnim sadnicama, jer znaju da samo na taj način mogu ostati u proizvodnji i biti konkuretni – rekao je Mile Radisavljević iz Atp Irrigation-a.\nbezvirusne sadnicedržavamalinarisubvencijezasadi malina\nSve o pesticidima na jednom mestu


„PRŠUT, SIRA I ŠEKSPIRA“ U BAŠTI GRADSKOG MUZEJA - Herceg Novi Cool\n„PRŠUT, SIRA I ŠEKSPIRA“ U BAŠTI GRADSKOG MUZEJA\nNakon nedavno odigrane premijere, pozorišna publika u Herceg Novom opet će imati priliku da vidi pučku komediju „Pršut, sira i Šekspira“ rađenu u koprodukciji „Teatra plus“ i „Hercegnovskog pozorišta“. Novo igranje zakazano je za ponedeljak, 23. jula, u bašti Muzeja “Mirko Komnenović”.\nRežiju potpisuje glumac Andrija Kovač, koji je i adaptirao originalni dramski tekst grupe američkih autora „Sve o Šekspiru ukratko“, i skoro napisao novi, a igraju i Lidija Petrone, Vladimir Milošević, Zoran Trojanović i Jelena Krkić. Predstava, podsjećamo govori o četiri pozorišna radnika: dekorateru, čistačici, garderoberu i vatrogascu koji, uslijed štrajka glumaca, nezadovoljnih platama i uslovima rada, vođeni geslom “predstava se ne smije otkazati”, preuzimaju uloge glumaca kako bi spasili predstavu i pozorište.\nGlumci „Teatra plus“ i „Hercegnovskog pozorišta“ su sa predstavom „Pršut, sira i Šekspira“ prije četiri dana uspješno gostovali u Kulturnom centru Trebinje, a pred Novljanima i gostima našeg grada će je u ponedeljak u 22:00 sata odigrati u predivnom ambijentu muzeja na Toploj.\nPrethodni članakU životu je mnogo toga što samo muzika može da kaže\nSljedeći članakErlend Lu: Drago mi je što sam došao prije nego što započnete treći svjetski rat\nJoš jedna nagrada za Dejana Đonovića\nLjubav i mistika\nArt kvart radionica slikanja na svili


Da li je isplativa aviolinija koja bi povezala Banja Luku, Sarajevo, Mostar i Tuzlu?\nHome » News Archive » BiH News » Da li je isplativa aviolinija koja bi povezala Banja Luku, Sarajevo, Mostar i Tuzlu?\nPredstavnici aerodroma u BiH potvrdili su da je ideja da se najveće vazdušne luke u BiH povežu aviolinijom dobra i aerodromi su spremni da prihvate jednu takvu inicijativu.\nMeđutim, postavlja se pitanje isplativosti jedne takve linije koja bi povezala Banja Luku, Sarajevo, Mostar i Tuzlu, ali i još nedovoljno razvijene navike građana u BiH da putuju avionom u unutrašnjem avio-saobraćaju.\nMiroslav Janjić, direktor Javnog preudzeća "Aerodromi RS", rekao je da u našim uslovima nije previše siguran da bi takva linija bila isplativa, jer nemamo adekvatno ispitivanje tržišta.\n"Dakle, ne postoje meritorni pokazatelji koji bi mogli reći da ili ne. Mogu da postoje želje. Naravno da postoji želja, što je više letova, više je saobraćaja i drugih mogućnosti" - rekao je Janjić i dodao da sve zavisi od spremnosti avio-operatora da prihvate jedan takav izazov.\nPrema njegovim riječima, "Aerodrom Banja Luka" bi prihvatio jednu takvu inicijativu ukoliko bi bila pokrenuta, jer je svako letenje dobrodošlo i svaka nova ponuda još jedan dodatak u lepezi ponuda svakog aerodroma, pa i banjolučkog.\n"To bi svakako uticalo i na stvaranje navike kod građana da putuju avionom u unutrašnjem avio-saobraćaju" - rekao je Janjić.\nU Ministarstvu saobraćaja i veza RS kazali su da bi oni podržali sve odluke menadžmenta za koje procijene da će doprinijeti razvoju avio-saobraćaja u RS.\nSa druge strane, u "Međunarodnom aerodromu Sarajevo" istakli su da su oni uvijek spremni da podrže sve inicijative, bilo da je riječ o domaćem ili međunarodnom avio-saobraćaju.\n"Što se tiče funkcionalnosti i isplativosti aviolinija unutar BiH, želimo istaći da svaka aviokompanija prije nego što donese konačnu odluku o uspostavi aviolinije radi sveobuhvatnu procjenu tržišta na osnovu koje odlučuje o isplativosti uvođenja aviolinije" - rekli su iz sarajevskog aerodroma.\nOni su naglasili svoju spremnost za svaku vrstu saradnje, te otvorenost prema svim aviokompanijama koje nađu svoj komercijalni interes za otvaranje aviolinije iz Sarajeva.\nMarko Đuzel, rukovodilac sektora prometa i sigurnosti "Zračne luke Mostar", smatra da bi bilo isplativo povezati Mostar, Tuzlu, Sarajevo i Banja Luku nekom aviolinijom, ali uz pravilnu organizaciju i podršku.\n"Vjerujem da bi ovakva linija bila isplativa, ali za nešto takvo treba da dobijemo kako federalnu tako i državnu podršku. Dakle, kada bi se svi složili, uz neku jedinstvenu cijenu, takvo nešto bi vjerovatno funkcionisalo" - kazao je Đuzel.


Vučić: Krivokapić da iznese dokaze - Nisam imao poslovne aranžmane sa Đukanovićem – Otvoreno\nPočetnaVestiVučić: Krivokapić da iznese dokaze - Nisam imao poslovne aranžmane sa Đukanovićem\nčetvrtak, 24. septembra 2020 : 12:06\nVučić: Krivokapić da iznese dokaze – Nisam imao poslovne aranžmane sa Đukanovićem\nVučić je zamolio Krivokapića da “u najskorije vreme” upozna javnost o svim elementima navodne saradnje sa Djukanovićem u “poslovnim varijantama”.\n“Siguran sam da će doneti dokaze ili reći da je lagao. Pošto tih dokaza nema, moraće da prizna da je govorio neistine, mada to nije jedina neistina. Mnogo neistina u ulozi Srbije u Crnoj Gori pre toga je izneo i Djukanović”, kazao je Vučić odgovarajući na pitanja novinara posle obilaska Centra za osnovnu policijsku obuku u Beogradu.\nKomentarišući navode da je sa Djukanovićem saradjivao na projektu Beograd na vodi, Vučić je kazao da “nikada nijednu reč” nije razmenio na tu temu sa crnogorskim predsednikom.\n“Milo (Djukanović) koji dobro poznaje Beograd, jedva da zna gde se nalazi Beograd na vodi. Za mene je najsmešnije što me u prethodnih 15 do 20 dana Milo optužuje da sam ga srušio, njegovi protivnici da sam mu pomogao a danas su našli floskulu da sam hteo da oslabim Djukanovića ali ne baš da ga srušim. Takve kontradiktornosti ste mogli da vidite u istim novinama i od istih ljudi da čujete”, rekao je predsednik Srbije.\n“Tp što svi oni žele da pokažu kako su daleko od Srbije, da nisu beogradske filijale, mi sa tim nemamo problem. Mi ćemo da čekamo i uvek biti spremni da sačekamo našu braću za bolju saradnju. Sva vrata Srbije biće otvorena za našu braću iz Crne Gore”, kazao je Vučić.


Američki predsednik Donald Tramp uveo je takse na uvoz čelika i aluminijuma u SAD zanemarujući upozorenja svojih brojnih saveznika na čelu sa EU.\nTramp, okružen radnicima iz industrije čelika u Beloj kući je potpisao sporni proglas kojim se uvode visoke takse u jasnom skretanju ka protekcionizmu, 13 meseci od stupanja na dužnost. On je >> Pročitaj celu vest na sajtu Radio 021 << rekao da je to bilo obećanje iz njegove predizborne kampanje.\nU dugo isčekivanoj izjavi Tramp je rekao da SAD reaguje na "napad na našu zemlju" i da je višak uvezenog čelika i aluminijuma apsurdan i škodi američkim radnicima i industriji. On je rekao da je američka industrija "opustošena agresivnom spoljnotrgovinskom praksom".\n"Za sada" će biti izuzete Kanada i Meksiko. Kako će se dalje stvari odvijati po ovom pitanju za te dve zemlje zavisiće od tekućih pregovora o reviziji Severnoameričkog sporazuma o slobodnoj trgovini (NAFTA).\nOva odluka će, kako se očekuje, izazvati jaku reakciju Evropske unije koja već nekoliko dana govori da bi trgovinski rat bio štetan za sve i da priprema uzvratne mere.\nTrampova odluka doneta je istog dana kada je 11 zemalja sa dve obale Pacifika oživelo Transpacifički sporazum o slobodnoj trgovini (TPP) za koji se verovalo da je gotov pre godinu dana kada su se iz njega povukle Sjedinjene Države kao najuticajniji partner.\nBeta: Tramp uveo takse na uvoz čelika i aluminijuma\nKurir: MALMSTERM O TRAMPOVIM CARINAMA: EU je saveznik SAD i treba da bude izuzeta\nN1 televizija: Malmstrem o taksama SAD na čelik: EU treba da bude izuzeta\nSEEbiz.eu: Trump odredio carine na čelik i aluminij


Norvežani ljuti na Halanda: Ne igra kao u Dortmundu – Navijaci Srbija\nHome > Fudbal > Norvežani ljuti na Halanda: Ne igra kao u Dortmundu\nNeke fudbalske priče su iste, provlače se decenijama i jednako važe na svim meridijanima.\nČesto smo slušali kod nas optužbe na račun nekih igrača da u klubovima igraju mnogo bolje nego za reprezentaciju, a sada se takva teorija čuje u – Norveškoj. I to na račun Erlinga Halanda.\nOčekivali su Skandinavci da će im državni tim procvetati sa Halandom u špicu, ali nema ništa od toga. Srbija ih je izbacila sa puta ka Evropskom prvenstvu, a ni mundijalske kvalifikacije nisu počeli dobro, Turska ih je u Oslu pregazila sa 3:0.\nI prst krivice odmah ide u pravcu Halanda.\n„Kada je u reprezentaciji ne igra sa samopouzdanjem kao u Dortmundu. Kada u Bundesligi izgubi loptu ili odigra pogrešan pas, lupi se po čelu, iznervira se i juri da ispravi grešku. A, ovde kada mu se to desi, samo se preda“, ocenio je Bernt Hulsker, bivši reprezentativac Norveške.\nKritički je nastrojen i Jon Arne Rise, nekadašnji osvajač Lige šampiona sa Liverpulom.\n„Halanda svi cene i hvale zbog reakcija na terenu i pokazanog karaktera kada igra za Dortmund, pogotovo kada stvari nisu dobre na terenu. Ali, kada nosi dres Norveške ništa od toga se kod njega ne vidi“, rekao je Rise.\nU ne baš tako veseloj atmosferi Norvežani će sutra gostovati u Podgorici ekipi Crne Gore, koja je dobila oba meča u prethodna dva kola kvalifikacija.\nTagged Erling Haland reprezentacija Norveške


SLAVE KOJE SLAVIMO U DECEMBRU ::SERBIANSHOP\nMožda je ovo odlično vreme da se podsetimo da je krsna slava, prvenstveno i iznad svega, duhovno slavlje, kojim se podsećamo na dan kad su naši preci primili spasonosnu hrišćansku veru, te da taj dan provedemo molitveno.\nA mnogo je tih molitvenih, svečanih dana kod Srba tokom jeseni i zime. I u decembru, poslednjem mesecu u godini koji najavljuje Novu Godinu i Božićne praznike, nižu se krsne slave.\nRasprostranjenost kulta svetog Nikole medju Srbima mnogi su pokušali da objasne, ali prava istina je da su Srbi upravo na primerima iz života Svetog Nikole učili o smislu i vrlinama ove religije, pa su ga vremenom usvojili za svog zaštitnika. Potpuno jasno kako je nastala uzrečica da za Svetog Nikolu “pola Srbije slavi, a druga polovina ide u goste”.\nZnajući da je Sveti Nikola zaštitnik najvećeg broja srpskih porodica, SERBIANSHOP se postarao da na svojoj internet stranici, u odeljenju prodaje ikona ponudi vrednu ikonu Svetog Nikole, ručni rad nastao u umetničkoj radionici, sa pozlatom.


Prvo "Solarno drvo" u BiH\nPrvo “Solarno drvo” u BiH\nPrijedor je danas u centru grada dobio “Solarno drvo” na kojem će prolaznici u svako doba, na bazi solarne energije, moći puniti svoje mobilne telefone i laptope.\n“Projekat su osmislili i razvili studenti Mašinskog, Arhitektonskog i Elektrotehničkog fakulteta Univerziteta u Banjaluci okupljeni u organizaciju `Energetski klub`, koja trenutno broji 15 članova”, dodao je Srdić.\nUkupna vrijednost projekta je 18.200 KM, od čega su 90 odsto obezbijedile donatorske organizacije Njemačko društvo za međunarodnu saradnju “GIZ”, Razvojni program Ujedinjenih nacija /UNDP/ i banjalučko preduzeća “Kaldera”, deset odsto grad Prijedor, a koordinator projekta je Agencija za ekonomski razvoj grada Prijedora “PREDA-PD”.\nČlan “Energetskog kluba” Indir Mujanić rekao je da se na prednjoj strani stabla nalazi info ekran sa informacijama o energetskoj efikasnosti i obnovljivim izvorima energije, kao i o partnerima u projektu, te da se sadržaj koji se vrti na ekranu može mijenjati.\n“Na zadnjoj strani stabla nalazi se otvor u kojem je jedna klasična utičnica za struju za punjenje laptopa, te šest izlaza za četiri različite vrste mobilnih telefona”, dodao je Mujanić.\n“Pozivam sugrađane da pažljivo postupaju sa ovom instalacijom kako bi nam ostala očuvana i kako bi služila svojoj svrsi”, apelovao je Đaković.


Sastanak je održan onlajn što je deo mera Sekretarijata zbog situacije sa korona virusom i mera koje su propisale austrijske vlasti, s obzirom da je Sekretarijat lociran u Beču.\nSastanak je, kako je naveo Sekretarijat, okupio više od 70 učesnika kako bi razgovarali o napretku ugovornih strana Energetske zajednice u pripremi revidiranih nacionalno utvrđenih doprinosa za Pariski sporazum, pre najavljenog sastanka COP 26, i NEKP-ova.\nKomisija će podržati napore na dekarbonizaciji na međunarodnom nivou\nZelena agenda za Zapadni Balkan trebalo bi da olakša iskorišćavanje ogromnih potencijala za obnovljive izvore energije\nMakedonija će pripremiti NEKP do maja 2020.\nNa sastanku kojim je predsedavala Connie Hedegaard, bivša komesarka EU za klimatsku akciju, razmotren je napredak ugovornih strana Energetske zajednice u ispunjavanju njihovih obećanja u skladu sa Pariskim sporazumom i glavni izazovi u prihvatanju člana 6. o tržištima za emisije ugljenika, saopštio je Sekretarijat.\nBiH je započela pripremu plana u radnoj grupi koja broji 90 članova\nRevizija nacionalnih doprinosa obavlja se uporedo sa pripremanjem NEKP-ova.\nSeverna Makedonija je dosta napredovala u izradi NEKP-a, koji bi trebalo da bude završen do maja ove godine. Zemlja, takođe, radi na svom četvrtom nacionalnom izveštaju i trećem dvogodišnjem izveštaju.\nBosna i Hercegovina je, takođe, započela izradu plana u kontekstu nacionalne radne grupe koja broji 90 zvanično imenovanih predstavnika. Crna Gora se trenutno fokusira na izmenu svog Zakona o energetici kako bi obezbedila pravnu osnovu za dalji rad na NEKP-u, saopšteno je iz Sekretarijata.\nTagovi: dekarbonizacija, Energetska zajednica, nacionalni energetski i klimatski plan, NEKP, Pariski sporazum, Zelena agenda za Zapadni Balkan\nPočetna » Vesti » Električna energija » EU jača diplomatsku akciju u vezi sa Zelenim planom, sprema Zelenu agendu za Zapadni Balkan


RTS :: Savremeni ultrazvučni aparat za pančevačko porodilište\nSrbija danas Savremeni ultrazvučni aparat za pančevačko porodilište\nSavremeni ultrazvučni aparat za pančevačko porodilište\nponedeljak, 11. jun 2018, 15:35 -> 16:03\nZahvaljujući donatorima, pančevačko porodilište dobilo je 4D ultrazvučni aparat koji će lekarima omogućiti kvalitetniji i edikasniji rad.\nPorodilište Opšte bolnice u Pančevu sa oko 1.700 porođaja godišnje jedno je od najvećih u Srbiji i ova donacija pomoći će lekarima da budu efikasniji u svom radu, a porodiljama da imaju kvalitetnu dijagnostiku za vreme trudnoće.\n"Aparat ćemo iskoristiti na optimalan način, a pošto je prethodni na odeljenje stigao pre petnaest godina i već je na ivici normalnog rada i dobrih osobina, sa novom i mnogo boljom rezolucijom slike", ističe dr Slobodan Ovuka, direktor Opšte bolnice u Pančevu. "Sada će nam biti mnogo lakše i poboljšaće kvalitet dijagnostike svih mogućih stanja pri razvoju ploda."\nOko 30.000 evra za kupovinu 4D ultrazvučnog aparata članovi Rotari kluba prikupljali su godinu dana\n"Moram da se zahvalim privrednicima Pančeva koji su se rado odazvali i koji su najviše pomogli ovu našu zajedničku akciju", ističe Dragan Milosavljević, član Rotari kluba "Mihajlo Pupin" u Pančevu, "bilo je i nekoliko njih van grada, ali i naše zemlje koji su poslovno vezani za Pančevo, a želeli su da pomognu."\n"Rotari organizacija je tako organizovana da nagrađuje dobru volju, upornost i rad i sav novac koji se prikupi bude udvostručen na kraju ako se oceni da je akcija kvalitetna i dobra", kaže Jovan Stanković, član Rotari kluba Pančevo. "Mi smo ovog puta dobili podršku od Rotari internacionale koja se najbolje ogleda u pomoći lokalnoj zajednici."\nU pančevačkom porodilištu do prvog juna bilo je 608 porođaja i ovde očekuju da će uskoro dobiti i nov porođajni sto, ali i i više lekara, anesteziologa i medicinskih sestara.


Alakbarov apeluje da se Avganistanu pomogne sa 850 miliona $\nOn je rekao da je za apel UN u iznosu od 1,3 milijardi dolara obezbeđeno samo 37 odsto, odnosno 450 miliona dolara i da su SAD najveći donator, dodajući da im je preostalih 850 miliona dolara preko potrebno.\nAlakbarov je kazao da je zbog druge suše u poslednje tri godine i ofanzive Talibana 270.000 ljudi bilo primorano da napusti svoje domove u ruralnim oblastima i ode u urbane sredine i regionalne centre, gde im je potrebna hrana, voda, sklonište i sanitarni čvorovi.\nUjedinjene nacije, takođe, primećuju vrlo intenzivno kretanje stanovništva u oblastima kada su iranska i pakistanska granica uglavnom zatvorene, dok Avganistanci pokušavaju da koriste puteve dalje od zvaničnih prelaza u pokušaju da napuste zemlju, rekao je on.\nAlakbarov je izrazio nadu da će susedi Avganistana situaciju sagledati u sklopu poštovanja ljudskih prava, odgovornosti da zaštite ljude od patnje i dozvole avganistanskim izbeglicama da uđu u njihove zemlje.\nAustrija: Nova skolska godina pocinje sa maskama i testovima\nKIjev: Uhapšen muskarac koji je pretio bombom u zgradi vlade\nČeška: U sudaru vozova poginulo dvoje, a povređeno 40\nLopovi upali u vilu američkog diplomate u Austriji


Ministarka Zorana Mihajlović ozvaničila početak radova na toplani na biomasu u Novom Pazaru – Društvo – Čivijaš Radio Šabac\nMinistarka Zorana Mihajlović ozvaničila početak radova na toplani na biomasu u Novom Pazaru – Društvo\nPotpredsednica Vlade i ministarka rudarstva i energetike Zorana Mihajlović, ambasador Švajcarske u Beogradu Urs Šmid, direktor kancelarije KfW u Beogradu Rudiger Hartman, načelnik Raškog okruga Nebojša Simović i gradonačelnik Novog Pazara Nihat Biševac ozvaničili su danas početak radova na izgradnji toplane na biomasu.\nMinistarka rudarstva i energetike istakla je da je ovo jedan važan projekat za Novi Pazar, s obzirom na to da je zagađenost vazduha u ovom gradu česta pojava.\n– Od oktobra, kada počinje nova grejna sezona, u Novom Pazaru će početi sa radom toplana na biomasu iz koje će emisija ugljen – dioksida biti manja za oko 90 odsto. Ona će grejati građane Novog Pazara 24 sata. Nadam se da ćemo ovim primerom „prizvati“ i druge lokalne samouprave da vide koliko je važno da zajedno pravimo planove i ulazimo u tu „zelenu agendu“ od koje se svi plaše, a ne bi trebalo jer je to mogućnost novog rasta – rekla je ministarka Zorana Mihajlović.\nProjekat izgradnje toplane na biomasu, nove toplovodne mreže i rekonstrukcije postojeće vredan je 6,5 miliona evra, od kojih je milion grant Vlade Švajcarske, a ostalo kredit nemačke razvojne banke KfW.\nGradonačelnik Novog Pazara Nihat Biševac kazao je da je značaj izgradnje ove toplane za Novi Pazar višestruk.\n– Imaćemo čistiji vazduh jer je biomasa ekološki obnovljivo gorivo, dosta jeftinije od mazuta, a biće angažovan određen broj ljudi i firmi iz Novog Pazara koje će raditi na skupljanju drvene sečke i biomase. To je, sa druge strane, ekonoska benefit izgradnje toplane – naglasio je Biševac.\nToplana će biti izgrađena u kompleksu nekadašnjeg Tekstilnog kombinata “Raška”, imaće jedan kotao na biomasu, jačine osam megavata i dva pomoćna, jačine 4,5 i sedam megavata, koji će kao energent koristiti gas.\nProjekart se realizuje u sklopu programa “Obnovljivi izvori energije – Razvoj tržišta biomase u Republici Srbiji (Komponenta 1)”, a sprovodi se kroz saradnju sa Saveznom Republikom Nemačkom, preko KfW zajma i donacije SECO.